Τζαμάνι Σουάνσον: Ο Μάικλ Τζόρνταν του 1,35! - Μπάσκετ - SPORT 24\nΤζαμάνι Σουάνσον: Ο Μάικλ Τζόρνταν του 1,35!\nΕπιμέλεια: Στέφανος Τριαντάφυλλος Δημοσίευση: 25 Αυγ. 2016 14:26\nΤο μπάσκετ είναι άθλημα των ψηλών. Συμφωνούμε όλοι; Ναι. Εκτός από τον ύψους 1,35 (!!!) Τζαμάνι Σουάνσον, τον "Μάικλ Τζόρνταν των νάνων", που μας κάνει να αναθεωρήσουμε! (VIDEO)\n"Αν ήμουν 15 πόντους ψηλότερος θα ήμουν ο καλύτερος παίκτης στον κόσμο". Ότι του λείπει σε ύψος, το έχει πάρει σε αυτοπεποίθηση. Είναι ο Τζαμάνι Σουάνσον, η διασημότητατου YouTube, ο σόουμαν των ανοιχτών γηπέδων, ο "Μάικλ Τζόρνταν των νάνων", ο κοντύτερος σούπερ-σταρ του μπάσκετ. Κι αν τον συναντήσετε απλά μην του πείτε ότι δεν αρκετά καλός.\nΔιαβάστε το αφιέρωμα του Sport24.gr στον Τρόι "Escalade" Τζάκσον, την μπαλαρίνα των 225 κιλών!\nΤο ύψος του; Μόλις 1,35. Αυτό δεν τον εμποδίζει να τα βάζει με πολύ ψηλότερους αντιπάλους, να παίζει στα ανοιχτά της Νέας Υόρκης και της Καλιφόρνια και φυσικά να είναι μια διασημότητα, που του ζητούν selfies ο Ντέιβιντ Μπέκαμ και ο Κέβιν Ντουράντ. Μεγάλωσε στη Νέα Υόρκη και κληρονόμησε τον νανισμό από τη μητέρα του. "Από μικρός έμαθα να μην με επηρεάζουν τα βλέμματα. Ο κόσμος τη λάτρευε, λόγω του χαρακτήρα της" θυμάται ο Σουάνσον, που είχε πάρει πολύτιμα μαθήματα από αυτή: "μας απαγόρευε να βρίσκουμε δικαιολογίες και μας έλεγε ότι είμαστε διαφορετικοί, αλλά απλά είμαστε πολύ κοντοί".\n4'5" streetballer Jahmani Swanson: "@JohnWall seen me and was like, 'I want no parts of you man'"https://t.co/dWVFKWm5BT\n— Bleacher Report (@BleacherReport) 24 Αυγούστου 2016\nΜεγάλωσε αγκαλιά με τη μπάλα του μπάσκετ και θυμάται ότι "κοιμόμουν μαζί της. Άλλα παιδιά κοιμόντουσαν με αρκουδάκια, εγώ με τη μπάλα του μπάσκετ". Πρότυπο του; Ποιος άλλος; Ο Μάικλ Τζόρνταν. Προσπαθούσε να τον μιμηθεί. Στο γήπεδο, αλλά και στο σπίτι. "Μου φώναζε τα μεσάνυχτα η μητέρα μου να σταματήσω να ντριμπλάρω, γιατί την κούραζε που έσκαγε συνεχώς τη μπάλα και έσπαγα πράγματα".\nΑπό μικρός έμαθε να τα βάζει με μεγαλύτερους αντιπάλους. Ήταν μάλιστα τόσο καλός που δέχτηκε και μια πρόταση από κολέγιο δεύτερης κατηγορίας. Δεν την αποδέχτηκε ποτέ, χωρίς όμως αυτό να σημαίνει ότι σταμάτησε να παίζει μπάσκετ. Πλέον στα 29 του αγωνίζεται στα ανοιχτά της Νέας Υόρκης, στο πρωτάθλημα Νάνων (η ομάδα του Νιου Γιορκ Τάουερς έχει κατακτήσει τέσσερις σερί χρονιές το πρωτάθλημα) και στο πρωτάθλημα της Βίνις Μπιτς στην Καλιφόρνια.\nΣτο πρωτάθλημα νάνων είναι ένας αληθινός γίγαντας. Οι Τάουερς, ωστόσο, παίζουν και με ομάδες ερασιτεχνικών πρωταθλημάτων, μόνο που σ' αυτά τα παιχνίδια ισχύουν ιδιαίτεροι κανονισμοί: η κάθε ομάδα μπορεί να διεκδικήσει το ριμπάουντ μόνο όταν η μπάλα γκελάρει στο παρκέ, ενώ οι αντίπαλοι υποχρεωτικά κάνουν μόνο σκαστές πάσες.\n"Κάθε φορά που τον βλέπω με εντυπωσιάζει. Κάνει κάθε φορά και κάτι καινούργιο" λέει γεμάτος θαυμασμό ο συμπαίκτης του, Στιβ Κατόια. "Είναι το πρότυπο μου. Όχι μόνο αθλητικά, αλλά και από άποψη εξυπνάδας. Είναι ο ηγέτης αυτής της ομάδας" προσθέτει ο βενιαμίν της ομάδας, Τέντι Τίλκιν. Το εγκώμιο του πλέκει κι ο προπονητής του, Πάτρικ Φέιβα: "είναι απίστευτος! Κάθε φορά που πηγαίνει στο καλάθι, δεν φοβάται κανέναν".\nΣτον ελεύθερο του χρόνο ασχολείται με την πάλη, κάνει εμφανίσεις στην τηλεόραση και μιλάει σε σχολεία. "Λέω στα παιδιά για τα εμπόδια που έχω υπερπηδήσει και τους εξηγώ ότι μπορούν κι εκείνοι να ξεπεράσουν τα δικά τους εμπόδια και να πετύχουν ότι θέλουν". Το μήνυμα που στέλνει προς όλους είναι ότι "μπορείς να κάνεις ότι θέλεις να κάνεις".\nΤο φρόνημα του παραμένει πάντα υψηλό: "Ο κόσμος με υποτιμά συνεχώς, αλλά αυτό μου δίνει έξτρα κίνητρο. Είμαι κοντός, αλλά δεν είμαι αδύναμος. Ο κόσμος νομίζει ότι δεν είμαι αρκετά καλός, αλλά αυτή είναι η ιστορία μου από δύο ετών. Το αντιμετωπίζω παντού, στο δρόμο, στο γήπεδο. Λατρεύω ότι μου δείχνουν τι δεν μπορώ να κάνω".\nΚαι εξηγεί ότι "μπορείς να αφήσεις τις συνθήκες να γίνουν μειονέκτημα, επειδή ακριβώς αυτό περιμένει από σένα ο κόσμος. Μπορείς όμως να τα χρησιμοποιήσεις και ως κίνητρο". Αυτά τα "λέει" και στο γήπεδο. Όταν ο ψηλότερος αντίπαλος προσπαθεί να τον ποστάρει. "Μπορώ να μαρκάρω οποιονδήποτε. Αρκεί να ντριμπλάρει. Αν ντριμπλάρει, θα πρέπει να προστατεύσει τη μπάλα. Αν δεν το κάνει, θα τη φάω σαν μπισκότο".\nΠάντως δεν θα άλλαζε με τίποτα το ύψος του, παρότι θεωρεί ότι "αν ήμουν 15 πόντους ψηλότερος θα ήμουν ο καλύτερος παίκτης στον κόσμο". Όλα αυτά αν ήταν 1.50! Δέκα πόντους δηλαδή κοντύτερος από τον κοντύτερο παίκτη που έπαιξε στο ΝΒΑ (τον Μάγκσεϊ Μπογκς) ή 15 από τον δεύτερο κοντύτερο (Ερλ Μπόουκινς). Προσθέτει όμως ότι "δεν θα άλλαζα το ύψος μου. Το μπάσκετ με έφερε εδώ που είμαι τώρα και θα συνεχίσει να μου δίνει πράγματα. Ποτέ στη ζωή μου δεν μίσησα τον εαυτό μου, επειδή είμαι κοντός".\nΑντίθετα όπως λέει: "Όταν περπατάω στο δρόμο νιώθω 1,80. Νιώθω 2,10. Νιώθω 2,30". Και συνεχίσει να δίνει το σόου του στα ανοιχτά γήπεδα. Τα κατορθώματα του κάνουν το γύρου του κόσμου μέσω του YouTube και του Instagram και εκείνος καταλήγει: "ο κόσμος μας είναι μια σκηνή και εγώ είμαι εδώ για να δώσω παράσταση".


Σάπικα: Το άσυλο των Πανεπιστημίων πρέπει να είναι άσυλο ιδεών και όχι άσυλο κακοποιών -\n5 Δεκεμβρίου, 2020 7:29 πμ\nΣάπικα: Το άσυλο των Πανεπιστημίων πρέπει να είναι άσυλο ιδεών και όχι άσυλο κακοποιών\nOn 30 Ιουνίου, 2019 8:15 μμ\n«Ο ελληνικός λαός, σε αυτήν την κρίσιμη στιγμή, που η χώρα μπορεί είτε να εκτοξευθεί είτε να μπει σε νέες περιπέτειες, θα δώσει τη δύναμη και την ισχυρή εντολή στη Νέα Δημοκρατία να δημιουργήσει μια δυνατή κυβέρνηση» τόνισε η υποψήφια βουλευτής της Νέας Δημοκρατίας στην Α’ Θεσσαλονίκης κ. Σύνθια (Ροδάνθη) Σάπικα στη ραδιοφωνική της συνέντευξη στο «Radio 1D». Συμπλήρωσε ότι «η αυτοδυναμία της Νέας Δημοκρατίας θα δημιουργήσει τις κατάλληλες συνθήκες ώστε η Ελλάδα να βγει από το αδιέξοδο».\nΑναφερόμενη στην πολιτική ιστορία της Νέας Δημοκρατίας, μίλησε για ένα πολύ μεγάλο λαϊκό κόμμα το οποίο έχει κρατήσει όρθια την Ελλάδα σε πάρα πολύ δύσκολες στιγμές. «Σήμερα είμαστε εδώ για να στηρίξουμε τους αδύναμους συμπολίτες μας» τόνισε και παρουσίασε τα ουσιαστικά κοινωνικά βήματα τα οποία θα γίνουν οσον αφορά στην στήριξη της ελληνικής οικογένειας και της εργαζόμενης μητέρας.\nΗ υποψήφια βουλευτής κ. Σύνθια (Ροδάνθη) Σάπικα μίλησε και για το πανεπιστημιακό άσυλο λέγοντας χαρακτηριστικά ότι «το άσυλο των Πανεπιστημίων πρέπει να είναι άσυλο ιδεών και όχι άσυλο κακοποιών» ενώ για την οικονομική πολιτική που θα ακολουθήσει η Νέα Δημοκρατία ξεκαθάρισε ότι «τα φορολογικά μέτρα και οι μεταρρυθμίσεις αποτελούν προτεραιότητα για τη Νέα Δημοκρατία, με στόχο την ελάφρυνση της μεσαίας τάξης και την ενίσχυση της επιχειρηματικότητας».\nΠαρουσίασε αναλυτικά τα προβλήματα που ταλαιπωρούν τους κατοίκους των δυτικών περιοχών που παραμένουν παρατημένες- όπως χαρακτηριστικά ανέφερε- από την κεντρική πολιτική σκηνή. «Ο προεκλογικός μου λόγος δεν έχει καμία σημασία αν δεν δώσω προτεραιότητα στους αδύναμους συμπολίτες μας», είπε.\nΗ Κορίνα από το «Πάτερ Ημών» αποκαλύπτει: «Η Μενεγάκη δεν με έχει καλέσει ποτέ στην εκπομπή της»\nPrev\tNext 1 της 1,352


ΔΕΚΕΜΒΡΙΟΣ 2018 - ΤΙ ΚΑΝΑΜΕ ΣΗΜΕΡΑ\nαπό Admin Την / Το Δευ Δεκ 03, 2018 10:30 pm\nΑΝΑΚΟΙΝΩΣΕΙΣ: Αύριο το σχολείο είναι κλειστό - Την Πέμπτη στις 16.15 η μηνιαία ενημερωτική συνάντηση της δασκάλας της τάξης με τους γονείς των μαθητών - Επισκέφθηκε την τάξη μας σήμερα η συντονίστρια εκπαιδευτικού έργου - δόθηκε στα παιδιά έντυπο υπεύθυνης δήλωσης για τη διδακτική επίσκεψη που έχουμε την Παρασκευή σε θέατρο.\nΓΛΩΣΣΑ: Ολοκληρώσαμε τη διδασκαλία του η, Η. Πήραν αντιγραφή στο τετράδιο και δύο φωτοτυπίες (ζωγραφική του μικρού η και συμπλήρωση του άρθρου η).\nΑκούσαμε το τραγουδάκι από τα Λάχανα και Χάχανα\nπου αυτή τη φορά είναι ένα λάχνισμα και ζητήθηκε από τα παιδιά να γράψουν στο Τετράδιο της Μελέτης Περιβάλλοντος ένα λάχνισμα που λένε τα ίδια στα παιχνίδια τους.\nΕργαστήκαμε επίσης με ασκήσεις του αρχείου 3 Η ηηη.ppt που μπορείτε να κατεβάσετε εδώ:\nΜΑΘΗΜΑΤΙΚΑ: Από το χοντρό βιβλίο το μάθημα 27. (μοτίβα)\nΜΕΛΕΤΗ ΠΕΡΙΒΑΛΛΟΝΤΟΣ: Σελίδα 50 του βιβλίου - "Το σπίτι μας"\nΕΥΕΛΙΚΤΗ ΖΩΝΗ: Αναφορά την παγκόσμια ημέρα ατόμων με αναπηρία\nΠρόβα σκετς "Η μπουγάδα του Αϊ - Βασίλη". Οι δυσκολίες και τα εμπόδια που συναντάμε είναι μεγάλα. Προσανατολιζόμαστε σε κάτι πιο απλό από την αρχική μας επιδίωξη για απογευματινή γιορτή στην αίθουσα εκδηλώσεων του σχολείου, η οποία εκείνες τις μέρες θα φιλοξενεί και το μπαζάρ του συλλόγου γονέων. Πάντως ας γίνει μια προσπάθεια να μάθουν τα λόγια τους και τα παιδιά που ακόμη δεν τα έχουν μάθει.\nΑπ: ΔΕΚΕΜΒΡΙΟΣ 2018 - ΤΙ ΚΑΝΑΜΕ ΣΗΜΕΡΑ\nαπό Admin Την / Το Δευ Δεκ 10, 2018 8:45 pm\nΜετά από αρκετές ημέρες που δεν έγιναν μαθήματα, λόγω συνέλευσης των εκπαιδευτικών, ασθένειας της δασκάλας και διδακτικής επίσκεψης σε θέατρο, προσπαθήσαμε σήμερα να ξαναμπούμε στο ρυθμό της κανονικής μας εργασίας. Όμως αφενός είχαμε 3 απουσίες παιδιών και αφετέρου ο βιντεοπροβολέας με τον οποίο προβάλλουμε τα βιβλία και άλλες ασκήσεις στον πίνακα, τέθηκε εκτός λειτουργίας... Μήπως να ζητήσουμε κανένα ευχέλαιο;;; Προς το παρόν ζητήσαμε για μια ακόμη φορά τη βοήθεια των γονέων προκειμένου να έρθει τεχνίτης για τον βιντεοπροβολέα που κυριολεκτικά μας κόβει τα χέρια η ζημιά του.\nΓΛΩΣΣΑ: Ξεκινήσαμε μετά βασάνων το Γ,γ. Εστιάσαμε αρκετά στη γραφή του γ που παρουσιάζει δυσκολίες για τα παιδιά, τονίζοντας ότι μοιάζει με ένα σακουλάκι που κρέμεται κάτω από τη γραμμή.\nΑνάγνωση: Διαβάσαμε το κείμενο στο βιβλίο σελ. 52 συμπληρώσαμε την άσκηση στην επόμενη σελίδα. Για το σπίτι έχουν ανάγνωση τις 3 σκιασμένες με ροζ χρωματάκι γραμμές.\nΠροσοχή να δοθεί στον τρόπο που μελετούν ανάγνωση τα παιδιά. Για πολλοστή φορά θα πω ότι απαγορεύεται η μέθοδος γ και α μας κάνει γα. Το σχολείο δουλεύει ακριβώς ανάποδα και το αποτέλεσμα είναι τα παιδιά να μπλοκάρουν. Δίνω παράδειγμα από το σημερινό μάθημα:\nΠαίρνουμε τη λέξη "παράσταση" και την γράφουμε στο πρόχειρο του παιδιού σε συλλαβές:\nπα - ρά - στα - ση\nΤο καλούμε να διαβάσει τις συλλαβές χτυπώντας παλαμάκια. Αν χρειάζεται το βοηθάμε κι εμείς την πρώτη φορά να πει τις συλλαβές. Μετά αναλύουμε σε φωνές:\nπ - α - ρ - ά - σ - τ - α - σ - η\nΚαλούμε το παιδί να αναγνωρίσει το κάθε γράμμα λέγοντας τη φωνή του. Σε καμία περίπτωση δε λέμε πι, άλφα, ρο κλπ. Μόνο τον ήχο που κάνει το κάθε γράμμα (αυτή είναι η φωνή του). Όπου δυσκολεύεται το παιδί και πάλι το βοηθάμε.\nΑφού γίνει και αυτό, το καλούμε να διαβάσει ολόκληρη τη λέξη "παράσταση".\nΚάνουμε το ίδιο και με άλλες λέξεις του κειμένου και αν χρειαστεί επαναλαμβάνουμε τη διαδικασία για τις δύσκολες λέξεις.\nΜπορούμε αν θέλουμε να ζητήσουμε στο παιδί να γράψει και κάποιες από τις λέξεις, στην αρχή με αντιγραφή, μετά γράφουμε τη λέξη με κενά και ζητάμε να τα συμπληρώσει:\nπαράστασ_ (βρες ποιο γραμματάκι λείπει για να λέει παράσταση)\n_ά_α (συμπλήρωσε τα γράμματα που λείπουν για να λέει γάτα)\nΣε κάθε περίπτωση η προετοιμασία της ανάγνωσης περιλαμβάνει και τη ΜΑΓΙΣΣΑ ΑΝΑΠΟΔΗ (δηλαδή ανάγνωση του κειμένου από το τέλος προς την αρχή) και τον ΜΑΓΟ ΜΠΕΡΔΕΜΕΝΟ (διάβασμα λέξεων με ανακατεμένο τρόπο - δείχνουμε λέξεις στην τύχη να τις διαβάσει το παιδί ή του ζητάμε να μας βρει πού λέει "Γατάκι", "γελάσαμε" κλπ.\nΣτο τετράδιο αντιγραφής θα γράψουν το νέο γράμμα, τη λέξη ΓΑΤΑ - γάτα και τη λέξη "Γιαγιά" (κολλώντας και μια φωτογραφία της γιαγιάς ή και των γιαγιάδων). Η άσκηση αντιγραφής ολοκληρώνεται ζητώντας από το παιδί να γράψει απέξω τις λέξεις ή προτάσεις που έμαθε. (στο πρόχειρο τετράδιο)\nΜΑΘΗΜΑΤΙΚΑ: Από το τετράδιο εργασιών το μάθημα 27 (μοτίβα). Καθώς δεν είχαμε βοήθεια από τον βιντεοπροβολέα, οι ασκήσεις μας παίδεψαν πολύ! Στο σπίτι πήραν να κάνουν την άσκηση 4 με ένα δικό τους μοτίβο.\nΕπίσης προτάθηκε στα παιδιά να κόψουν χρωματιστά καλαμάκια και να περάσουν τα κομματάκια σε πετονιά δημιουργώντας τα δικά τους μοτίβα. Ή να πάρουν χρωματισμό πηλό FIMO (που ψήνεται στην κουζίνα του σπιτιού μας) και να φτιάξουν τα δικά τους κοσμήματα με τη μέθοδο των μοτίβων.\nΤον υπόλοιπο χρόνο τον αφιερώσαμε σε πρόβα για τη γιορτή... δύσκολα βέβαια τα πράγματα με τόσες απουσίες καθημερινά.\nΑΠΟΥΣΙΑ ΔΑΣΚΑΛΑΣ ΤΗΝ ΠΑΡΑΣΚΕΥΗ, 14/12/2018\nΗ δασκάλα της τάξης θα απουσιάσει για σοβαρούς προσωπικούς λόγους την ερχόμενη Παρασκευή, 14 Δεκεμβρίου. Για να μη χαθεί η ημέρα και να μην έρθουν σε δύσκολη θέση οι εργαζόμενοι γονείς, θα καταβληθεί κάθε προσπάθεια ώστε να γίνει το μάθημα Γλώσσας το πρώτο δίωρο, κατόπιν τα παιδιά έχουν ένα ακόμη δίωρο με άλλους εκπαιδευτικούς. Έτσι θα μείνουν ακάλυπτες μόνο οι δύο τελευταίες διδακτικές ώρες, από 11.30 έως 13.15, χρόνος κατά τον οποίο οι μαθητές μπορούν να παραμείνουν στο σχολείο και κατά τις αποφάσεις του ΣΔ για τέτοιες περιστάσεις, να μοιραστούν σε άλλες αίθουσες. Έτσι διευκολύνονται και τα παιδιά που παρακολουθούν Ολοήμερο.\nΧΡΙΣΤΟΥΓΕΝΝΙΑΤΙΚΗ ΓΙΟΡΤΗ ΤΟΥ Α2\nΗ χριστουγεννιάτικη γιορτή της τάξης μας, λαμβάνοντας υπόψη και τις επιθυμίες των γονιών, θα γίνει την Τετάρτη, 19 Δεκεμβρίου 2018, ώρα 19.00, στην αίθουσα του Α2.\nΟι μητέρες μπορούν αν θέλουν να συνεννοηθούν μεταξύ τους για διοργάνωση ενός μικρού μπουφέ (θερμή παράκληση να αποφύγουμε τις υπερβολικές ποσότητες).\nΕΝΗΜΕΡΩΣΗ ΤΡΙΜΗΝΟΥ - ΕΛΕΓΧΟΙ\nΌπως μας ενημέρωσε ο Διευθυντής του σχολείου, την ημέρα Δευτέρα, 17/12/2018, ώρα 13.20, θα γίνει ενημέρωση γονέων για το τρίμηνο από όλους τους εκπαιδευτικούς του σχολείου. Οι γονείς την ημέρα αυτή μπορούν να προσέλθουν στο σχολείο και να ενημερωθούν τη σχολική επίδοση του παιδιού τους και ό,τι άλλο αφορά τη ζωή του στο σχολείο τόσο από τη δασκάλα της τάξης όσο και τους άλλους εκπαιδευτικούς ειδικότητας που διδάσκουν στο Α2.\nαπό Admin Την / Το Τρι Δεκ 11, 2018 1:03 pm\nΤΡΙΤΗ, 11 ΔΕΚΕΜΒΡΙΟΥ\nΟλοκλήρωση της διδασκαλίας του Γ,γ.\nΓια το σπίτι έχουν να εξασκηθούν στην ανάγνωση διαβάζοντας το τραγουδάκι "Γιατί η γάτα κάνει μάγια", σελίδα 53 του βιβλίου.\nΈχουν επίσης αντιγραφή ("Το παγόνι." - "Γατάκι, γελάσαμε.")\nΚαι 2 φωτοτυπίες. (συλλαβές γράμματος και μία με ασκήσεις)\nΑρκετά παιδιά έχουν φτιάξει λάθος τα καρτελάκια τους και δυσκολευόμαστε πολύ να τα αξιοποιήσουμε για να μάθουν ανάγνωση...\nΝα σημειώσω ξανά ότι φτιάχνουμε συνολικά για κάθε νέο γράμμα, 4 καρτελάκια. Το ένα με το μικρό γραμματάκι (το πεζό), το άλλο με το κεφαλαίο γράμμα, και τα άλλα δύο έχουν από τη μια εικόνα και από την άλλη λέξη (κεφαλαία το ένα, πεζά το άλλο).\nΚάναμε το μάθημα 28 στο βιβλίο (έναρξη της αφαίρεσης)\nΜιλήσαμε για τη σημερινή παγκόσμια ημέρα των παιδιών και γράψαμε κάτι σχετικό στο τετράδιο. Στο σπίτι θα συμπληρώσουν αυτό που γράψαμε με μια κατάλληλη για τη σημερινή γιορτή, ζωγραφιά.\nΠροσπαθήσαμε να κάνουμε και πρόβα στο χριστουγεννιάτικο σκετσάκι. Απογοητευτική κατάσταση καθώς υπάρχουν ακόμη παιδιά που δε γνωρίζουν το ρόλο τους... Αύριο θα είναι η τελευταία ευκαιρία. Αν δούμε ότι δεν τα καταφέρνουμε, θα ακυρώσουμε οριστικά τη γιορτή.\nαπό ΜΑΡΙΟΡΗ Την / Το Τετ Δεκ 12, 2018 1:43 pm\nΞεκινήσαμε τη διδασκαλία του Λ,λ. Έχουν ανάγνωση από το βιβλίο (το σκιασμένο τμήμα του κειμένου "Λεμόνι με φτερά"), αντιγραφή (το νέο γράμμα και τη φράση "Λεμονιά με λεμόνια." - ζωγραφίζουν μια λεμονιά) και 2 φωτοτυπίες (βιβλιαράκι γράμματος και καρτελάκια).\nΤο μάθημα 28 στο Τετράδιο Εργασιών (αφαιρέσεις) και γράφουν στο τετράδιο με τα τετραγωνάκια την 1η άσκηση (ανάποδο μέτρημα από το 20 ως το μηδέν).\nΤο τετράδιο έμεινε στο σχολείο.\nΠΡΟΒΑ ΓΙΑ ΤΗ ΓΙΟΡΤΗ\nΣυγχαρητήρια σε όλους. Η χτεσινή δουλειά στο σπίτι έφερε πολύ καλά αποτελέσματα.\nΔόθηκαν στα παιδιά δύο ανακοινώσεις από τη Διεύθυνση. Η μία αφορά τις ιώσεις αυτών των ημερών και η άλλη ένα πρόγραμμα που θα κάνει ο Δήμος Νέας Σμύρνης στο σχολείο μας και πρέπει όσοι ενδιαφέρονται να μας επιστρέψουν ως την Παρασκευή τη δήλωση συμμετοχής του παιδιού τους.\nΗ αυριανή συνάντηση είναι στις 13.20 έως 14.00\nΕπίσης συνάντηση θα γίνει τη Δευτέρα, 17/12, ώρα 13.20 - 14.00.\nΣυνάντηση θα πραγματοποιηθεί σύμφωνα με το πρόγραμμα που έχουμε και την επόμενη Πέμπτη, 20/12, και πάλι στις 13.20 έως 14.00\nΌλες οι συναντήσεις μας θα γίνουν στην αίθουσα του Α2.\nαπό Admin Την / Το Κυρ Δεκ 16, 2018 9:25 am\nΑύριο το πρωί, Παρασκευή, η δασκάλα της τάξης αν και έχει πάρει κανονική άδεια, θα κάνει το πρώτο δίωρο, από 8 έως 9.40. Είναι σημαντικό να έρθουν όλα τα παιδιά για να κάνουμε Γλώσσα και πρόβα για τη γιορτή. Αμέσως μετά έχουν Πληροφορική και Φυσική Αγωγή ως τις 11.30. Εκείνη την ώρα θα μοιραστούν σε άλλες τάξεις ως τη λήξη του κανονικού ωραρίου (13.15) και όσα πάνε Ολοήμερο θα πάνε στην αίθουσα σίτισης.\nΓια αύριο λοιπόν έχουν μόνο Γλώσσα να διαβάσουν, την άσκηση 2 στο τετράδιο εργασιών (σελ. 47) ανάγνωση, την αντιγραφή που τους έβαλα και φωτοτυπίες με ζωγραφική του Λ και λ.\nαπό Admin Την / Το Κυρ Δεκ 16, 2018 9:58 am\nΤην Παρασκευή κάναμε ολόκληρο το πρώτο δίωρο Γλώσσα και καταφέραμε να ολοκληρώσουμε τη διδασκαλία του Χ,χ. Τα παιδιά πήραν για αντιγραφή την πρόταση που προτείνεται από το Τετράδιο Εργασιών για Ορθογραφία: "Πάτησα ένα χαλίκι."\nΓια το σπίτι έχουν και τις γνωστές φωτοτυπίες, το βιβλιαράκι του γράμματος και τα καρτελάκια.\nΠΡΟΣΟΧΗ ΣΤΑ ΑΚΟΛΟΥΘΑ:\n1. Αύριο στις 13.20 σας περιμένουμε όλοι οι εκπαιδευτικοί του σχολείου για να σας ενημερώσουμε για το Α΄ τρίμηνο. Οι μεγάλες τάξεις θα πάρουν και έλεγχο. Εμείς οι μικροί δεν έχουμε ακόμη βαθμολογία, μόνο περιγραφική αξιολόγηση.\n2. Θα σας δοθεί μια υπεύθυνη δήλωση για το θέμα της βιντεοσκόπησης της χριστουγεννιάτικης γιορτής. Μην αμελήσετε να μας την επιστρέψετε σημειώνοντας την επιθυμία σας για να ξέρουμε τι θα κάνουμε με το ζήτημα αυτό.\n3. Επειδή στις 10 Γενάρη έχουμε κλείσει επίσκεψη στο Μουσείο Παιχνιδιών, θα στείλουμε από τώρα τις υπεύθυνες δηλώσεις. Τα χρήματα μπορείτε να τα δώσετε και μετά τις γιορτές. (Το σχολείο ανοίγει στις 8 Ιανουαρίου)\n4. Την Τετάρτη το πρωί έχουμε κανονικά σχολείο. Η γιορτή μας θα γίνει το απόγευμα στις 19.00 στην αίθουσα του Α2. Ο χώρος μας είναι μικρός. Παρακαλούμε να μην έρθουν άλλα πρόσωπα πέραν των γονέων. Δε θα έχουμε πού να τους βάλουμε. Δυστυχώς η αίθουσα τελετών αυτό το διάστημα χρησιμοποιείται κι από άλλους και δεν μπορούμε να έχουμε εκεί τα απαραίτητα για το έργο σκηνικά ώστε να γίνονται σωστά οι πρόβες, πράγμα απαραίτητο για μικρούς ηθοποιούς όπως τα παιδάκια μας. Στην ανάγκη, αν θέλουν και οι παππούδες να δουν το έργο, μπορούμε να το ξαναπαίξουμε αποκλειστικά γι' αυτούς την Παρασκευή το πρωί. Ενημερώστε με σχετικά αν θέλετε κάτι τέτοιο.\n5. Τον μπουφέ με τα κεράσματα θα τον βάλουμε στο διάδρομο. Παρακαλούνται οι μητέρες που θα τον αναλάβουν, να είναι στο σχολείο από τις 6 το απόγευμα της Τετάρτης.\n6. Επειδή προβλέπεται αρκετό κρύο την Τετάρτη, θα μας ήταν χρήσιμο ένα ηλεκτρικό καλοριφέρ. Αν κάποιος μπορεί να φέρει από το σπίτι, με ενημερώνει. Μόνο για την ώρα της γιορτής. Μετά θα το ξαναπάρει.\nαπό ΜΑΡΙΟΡΗ Την / Το Πεμ Δεκ 20, 2018 1:59 pm\nΑύριο θα γίνει η απονομή των βραβείων των παιδιών μας από την Helmepa για τον εθελοντικό καθαρισμό ακτής που έκαναν. Βραβείο για τον ίδιο λόγο μας στάλθηκε και για το σχολείο. Παρακαλώ να στείλετε στο βάιμπερ το μήνυμα και αν θέλετε να ζητήσω από το Διευθυντή να μπείτε την τελευταία ώρα αύριο, δηλαδή 12.30, για να είστε κι εσείς στην απονομή. Θυμίζω ότι αν είναι καλός ο καιρός θα βγούμε και για κάλαντα στις 11.45 και μπορείτε επίσης να έρθετε μαζί μας. Θα σας στείλω υπεύθυνη δήλωση για την έξοδο από το σχολείο. Ευχαριστώ.\nΓΛΩΣΣΑ (μόνο μία ώρα κάθε Πέμπτη)\nΕργαστήκαμε με το γράμμα Υ,υ, διαβάσαμε το κείμενο στο βιβλίο σελ. 58 και κάναμε επανάληψη.\nΓια αύριο έχουν ανάγνωση στη σελίδα 58 (το σκιασμένο κομμάτι) και 2 φωτοτυπίες (βιβλιαράκι, καρτελάκια).\nΜάθημα 30 από το λεπτό βιβλιαράκι (Τετράδιο Εργασιών). Την τελευταία άσκηση την έχουν για το σπίτι. Επίσης να φτιάξουν μια δική τους ιστορία (σαν πρόβλημα) για μια αφαίρεση με μικρούς αριθμούς. Πχ για το 9 - 7 = 2 μπορούν να γράψουν: Αγόρασα 9 μελομακάρονα, κέρασα τα 7 στους συμμαθητές μου, πόσα μου έμειναν; (Στο τετράδιο με τα τετραγωνάκια - με τη βοήθεια των μεγάλων)\nΜιλήσαμε για τα βραβεία της Helmepa που θα πάρουμε αύριο και ενόψει και των Χριστουγέννων εξηγήσαμε τι πρέπει να προσέχουμε για να μη ζημιώσουμε το περιβάλλον.\nαπό Admin Την / Το Κυρ Δεκ 23, 2018 11:50 pm\nΤις δύο πρώτες ώρες προσπαθήσαμε να κάνουμε το μάθημα της Γλώσσας. Εργαστήκαμε στο Τετράδιο Εργασιών και ολοκληρώσαμε τις ασκήσεις. Κάναμε και την άσκηση στο βιβλίο.\nΓια το σπίτι πήραμε εργασία να γράψουμε στο Τετράδιο Αντιγραφής. Αφενός το γράμμα Υ,υ και τη φράση: "Υλικά για γλυκό". Αφετέρου θα ζητήσουμε τη βοήθεια της μαμάς για να συμπληρώσουμε στην απέναντι σελίδα τα υλικά ενός χριστουγεννιάτικου γλυκού. Δεν ξεχνάμε να γράψουμε το όνομα του γλυκού. Μακάρι να φτιάξουμε κιόλας το γλυκό και ακόμη καλύτερα να φέρουμε λίγο στην τάξη για κέρασμα όταν γυρίσουμε από τις διακοπές.\nΣτη σελίδα 75 του βιβλίου διαβάσαμε τα Κάλαντα της Πελοποννήσου και είδαμε τις εικόνες στη σελίδα 76.\nΜάθαμε στη συνέχεια τα Κάλαντα για την έξοδό μας στη γειτονιά του σχολείου:\nΕΙΜΑΣΤΕ ΤΟ Α2 ΑΠ’ ΤΟ 2ο ΣΧΟΛΕΙΟ\nΚΑΛΗΝ ΗΜΕΡΑΝ ΑΡΧΟΝΤΕΣ ΚΙ ΑΝ ΕΙΝΑΙ ΟΡΙΣΜΟΣ\nΤΑ ΚΑΛΑΝΤΑ ΝΑ ΠΟΥΜΕ ΕΜΕΙΣ ΕΙΣ ΤΟ ΑΡΧΟΝΤΙΚΟ ΣΑΣ.\nΑΥΤΗ ΤΗ ΝΕΑ ΤΗ ΧΡΟΝΙΑ\nΕΥΧΟΜΑΣΤΕ ΑΠΟ ΚΑΡΔΙΑ\nΤΗ ΓΗ, ΤΗ ΓΗ ΝΑ ΑΓΑΠΑΜΕ\nΠΛΑΣΤΙΚΑ, ΠΛΑΣΤΙΚΑ ΝΑ ΜΗΝ ΠΕΤΑΜΕ!\nΟΧΙ ΣΚΟΥΠΙΔΙΑ - ΟΧΙ ΠΛΑΣΤΙΚΑ\nΣΕ ΘΑΛΑΣΣΕΣ ΚΑΙ ΑΚΤΕΣ!\nΣΑΣ ΤΟ ΛΕΝΕ ΤΑ ΠΑΙΔΑΚΙΑ\nΤΗΣ HELMEPA ΤΑ ΓΛΑΡΑΚΙΑ!\nΦΕΡΑΜΕ ΚΙ ΕΝΑ ΔΩΡΑΚΙ\nΕΝΑ ΩΡΑΙΟ ΑΦΙΣΑΚΙ!\nΓΙΑ ΝΑ ΑΚΟΥΣΕΤΕ ΤΑ ΚΑΛΑΝΤΑ ΠΟΥ ΕΙΠΑΜΕ, ΕΠΙΣΚΕΦΘΕΙΤΕ ΤΟΝ ΠΑΡΑΚΑΤΩ ΣΥΝΔΕΣΜΟ:\nΠήραμε επίσης το Τετράδιο της Μελέτης Περιβάλλοντος. Στη σελίδα που η δασκάλα έγραψε "ΧΡΟΝΙΑ ΠΟΛΛΑ", φτιάχνουμε μια όμορφη χριστουγεννιάτικη ζωγραφιά και γράφουμε από κάτω ευχές. Ή και ζητάμε από τα αγαπημένα μας πρόσωπα να μας γράψουν τις δικές τους ευχές.\nΣτις 8 Γενάρη που θα γυρίσουμε θα κάνουμε επανάληψη.\nΜΑΘΗΜΑΤΙΚΑ - δεν προχωρήσαμε.\nΤις δύο τελευταίες ώρες τις αφιερώσαμε σε βόλτα στη γειτονιά προκειμένου να πούμε τα κάλαντα για το περιβάλλον. Καταφέραμε να συγκεντρώσουμε 153 ευρώ και 35 λεπτά!\nΌταν επιστρέψαμε στο σχολείο, βρήκαμε τους δικούς μας να μας περιμένουν. Μπήκαμε στην αίθουσα και έγινε η απονομή των βραβείων που μας έστειλε η Helmepa Junior για τον καθαρισμό που κάναμε στην παραλία της Γλυφάδας!\nΝα και το βραβείο που κερδίσαμε για το σχολείο μας:


Κατσαμάκης Πέτρος 24 Σεπτεμβρίου 2010 | 07:00\n(24 Σεπτεµβρίου - 23 Οκτωβρίου). Χρόνια πολλά για τα γενέθλιά σας. Η περίοδος αυτή ζητά από εσάς να µην προσπαθείτε να αλλάξετε τους γύρω σας και να αποφασίσετε να προχωρήσετε, αποχαιρετώντας οριστικά λανθασµένες επιλογές και πρόσωπα. Αξιοποιήστε τη στήριξη σηµαντικών ανθρώπων αλλά και ευκαιρίες που παρουσιάζονται. Σχέσεις και συνεργασίες ζητούν άµεσα εναρµόνιση και σταθερότητα. Σκορπιός\n(24 Οκτωβρίου - 22 Νοεµβρίου). Με τον Αρη και την Αφροδίτη στο ζώδιό σας θα χρειαστεί να φτάσετε «το µαχαίρι στο κόκαλο», κλείνοντας οριστικά δυσλειτουργικούς φαύλους κύκλους. Είναι σηµαντικό να συνειδητοποιήσετε ότι δύναµη δεν είναι να υποµένετε επώδυνες µακροχρόνιες καταστάσεις, αλλά να τις ανατρέπετε µε στόχο την ασφάλεια και την άνεσή σας. Ο Δίας και Ουρανός άλλωστε, σας δίνουν όλα τα εχέγγυα.\n(23 Νοεµβρίου - 21 Δεκεµβρίου). Η άµεση αναδιοργάνωση τίθεται ως αναγκαιότητα για σας αυτή την περίοδο, µέσα από έντονους ρυθµούς και σηµαντικές αλλαγές, που κυρίως αφορούν αδιέξοδες καταστάσεις που είναι απαραίτητο να εξυγιανθούν άµεσα. Παρ όλα αυτά, οι ευκαιρίες και οι άνθρωποι που έχουν τη διάθεση να σας στηρίξουν σε κάθε τοµέα δεν θα λείψουν.\n(22 Δεκεµβρίου - 19 Ιανουαρίου). Το κλείσιµο φαύλων παθολογικών κύκλων, αλλά και η διακοπή σχέσεων που δεν συµβάλλουν πλέον στην εξέλιξή σας, είναι επιτακτική αναγκαιότητα αυτή την περίοδο. Η δυναµική της όψης Ηλίου - Πλούτωνα είναι σηµαντικό να αξιοποιηθεί για να διαφοροποιηθείτε από τις άσκοπες εντάσεις. Υδροχόος\n(20 Ιανουαρίου - 18 Φεβρουαρίου). Η σχέση µε τον σύντροφό σας και τους συνεργάτες σας θα σας απασχολήσει έντονα, κυρίως όσον αφορά στην εύρεση αρµονικών τρόπων συνύπαρξης. Η παρουσία της Αφροδίτης και του Αρη στον Σκορπιό σάς τονίζουν πως θέµατα που σας απασχολούν σε σχέση µε την αυτοδυναµία σας, χρειάζονται βαθύ ψάξιµο και καθόλου επιπόλαιες και επιφανειακές κινήσεις.\n(19 Φεβρουαρίου - 20 Μαρτίου). Βάλτε τάξη εκεί που επικρατεί αδιέξοδο µέσα από ένα καλύτερο µοντέλο οργάνωσης, διορθώνοντας λάθη του παρελθόντος. Ο Δίας και τον Ουρανός στο ζώδιό σας αλλά και η Αφροδίτη και ο Αρης ευνοούν τη δράση στον οικονοµικό και επαγγελµατικό τοµέα, αλλά και σε θέµατα σχέσεων, ενώ δε θα λείψουν οι καινούργιες γνωριµίες για τους αδέσµευτους στον ερωτικό τοµέα. Κριός\n(21 Μαρτίου - 19 Απριλίου). Αλλαγές στρατηγικής σε επαγγελµατικά ζητήµατα, προσωπικές πεποιθήσεις, σενάρια ζωής, αλλά κυρίως στον τοµέα των σχέσεών σας φέρνει η σηµερινή ηµέρα. Οπως διαπιστώσατε µέσα από ανατροπές και εντάσεις όλο το προηγούµενο διάστηµα, είναι απαραίτητο να διαφοροποιήσετε πλήρως το κριτήριο επιλογής σχέσεων αλλά και τις πεποιθήσεις σας.\n(20 Απριλίου - 20 Μαΐου). Ο Αρης και η Αφροδίτη απέναντί σας προωθούν διαδικασίες µε στόχο να δώσετε στον εαυτό σας την απαραίτητη ασφάλεια και σταθερότητα, που είναι και οι βάσεις της ισορροπίας σας. Μην είστε αλαζόνες και ζητήστε βοήθεια, όπου δεν έχετε τις απαραίτητες γνώσεις ή δεξιότητες.\n(21 Μαΐου - 21 Ιουνίου). Η σηµερινή ηµέρα προσφέρεται για να εξετάσετε τι θέλετε εσείς και όχι να ακολουθήσετε τις προσδοκίες τρίτων. Ο Κρόνος σάς δίνει όλα τα εχέγγυα να πετύχετε τους στόχους σας, αλλά ζητά από εσάς αυθεντικότητα, αυτοπραγµάτωση και καθόλου αµφιταλαντεύσεις. Σχέσεις και οικονοµικά ζητήµατα αποδίδουν µέσα από τη στήριξη σηµαντικών προσώπων.\n(22 Ιουνίου - 22 Ιουλίου). Σηµαντικούς «αποχαιρετισµούς» περιέχει για εσάς αυτή η περίοδος. Τα φώτα πέφτουν στον τοµέα των σχέσεων, όπου είναι η κατάλληλη στιγµή για εκκαθαρίσεις που αφορούν πρόσωπα και καταστάσεις. Εντοπίστε τι ευθύνεται για την ανάγκη σας για δυσλειτουργικές σχέσεις και εστιάστε σε νέες συµπεριφορές αλλά και επιλογές. Λέων\n(23 Ιουλίου - 22 Αυγούστου). Ο Αρης και η Αφροδίτη από τον Σκορπιό παιανίζουν τις σάλπιγγες του πολέµου και σας καλούν να θέσετε όρια σε λάθος επιλογές. Οι κινήσεις πάντως που θα σας βγάλουν νικητές αυτή την περίοδο προϋποθέτουν υποστηρικτικό περιβάλλον, βαθιά ενδοσκόπηση και διορατικότητα. Σχέσεις, συνεργασίες αλλά και πρακτικά και επαγγελµατικά θέµατα, χρειάζεται να επαναπροσδιοριστούν.\n(23 Αυγούστου - 23 Σεπτεµβρίου). Ο Ουρανός και ο Δίας απέναντί σας σας θέτουν ξεκάθαρα την αναγκαιότητα σηµαντικών αλλαγών, τόσο στον τρόπο δράσης σας όσο και στη στρατηγική δόµησης των στόχων σας. Σχέσεις, επαγγελµατικά και οικονοµικά ζητήµατα, αλλά και στρεβλές πεποιθήσεις που σας καθηλώνουν, είναι σηµαντικό να «εξυγιανθούν» σε βάθος, ώστε να αποδώσουν το µέγιστο δυνατό. Μην αφήσετε να χαθούν σηµαντικές ευκαιρίες.


Κωδικός: «Γαλατασαράι» | EuroLeague | gazzetta.gr\nΠαρασκευή, 17 Μαρτίου 2017 - 23:43\nΟ Ολυμπιακός πήρε ένα χρήσιμο μάθημα, έναν μήνα πριν την ώρα της κρίσης\nO Nίκος Παπαδογιάννης πιστεύει ότι η ήττα του Ολυμπιακού από τη Γαλατασαράι θα του φανεί πολύ χρήσιμη από τον Απρίλιο.\nΜπορεί να αποδειχθεί χρήσιμη, πολύ χρήσιμη η αποψινή ήττα για τον Ολυμπιακό. Όταν οι ομάδες στηθούν στην αφετηρία για τα πλέι-οφ του Απριλίου, σε ένα μήνα από σήμερα, θα πρέπει τα πόδια να είναι καρφωμένα στο παρκέ.\nΟ αιθεροβάμων μπορεί να πάθει ανεπανόρθωτη ζημιά στον «πόλεμο των δέκα ημερών», εάν προσπαθήσει να πάρει ένα ματς με τη φανέλα και με την έδρα. Στον μαυροπίνακα της 1ης και της 2ης αγωνιστικής, στο Φάληρο, ο Γιάννης Σφαιρόπουλος θα πρέπει να γράψει μία και μοναδική λέξη: «Γαλατασαράι».\nΟ Ολυμπιακός κατόρθωσε να χάσει μέσα-έξω από τη χειρότερη ομάδα της Euroleague, αλλά αυτή είναι μόνο η μία όψη του φεγγαριού.\nΗ άλλη λέει ότι δεν υπάρχουν κουρελήδες στο σαλόνι της Ευρώπης. Η χειρότερη ομάδα της Euroleague είναι έτη φωτός ανώτερη από την καλύτερη του Eurocup ή του Champions League.\nΟ Ολυμπιακός δεν έχασε από τη Γαλατά, αλλά από τον εαυτό του. Το +13 και η απόλυτη κυριαρχία του α’ ημιχρόνου, όταν οι Τούρκοι έμοιαζαν έτοιμοι να ρίξουν λευκή πετσέτα στο ρινγκ, έκαναν το μυαλό να ξενοιάσει και το κορμί να χαλαρώσει.\nΤο μπάσκετ έχει πολλούς κανόνες με ή χωρίς εξαιρέσεις και ένας από τους πιο στέρεους είναι ο εξής: «Μηχανή που έχει σβήσει δεν είναι εύκολο να ξανανάψει». Όποια και αν είναι η δυναμικότητα των δύο ομάδων, όπου και αν γίνεται το ματς.\nΗ αντεπίθεση της Γαλατασαράι με κινητήριο μοχλό τον θαυμάσιο Γκιουλέρ και εκτελεστικά όργανα τους Μίτσοβ, Ντέι, Τάιους έπιασε τον Ολυμπιακό εξ απήνης και η δική του αστοχία στο μακρινό σουτ τον έριξε στα νύχια μίας άμυνας που ξαφνικά έτρωγε σίδερο.\nΟ πονηρός Αταμάν έδωσε στον Ολυμπιακό το σουτ και δικαιώθηκε, αφού το τούβλο έπεσε βροχή. Ο Γκρην έβαλε δύο τριποντάκια, αλλά οι υπόλοιποι είχαν όλοι μαζί 0 στα 18. Ούτε ματιασμένοι να ήταν.\nΗ κακή εμφάνιση του Σπανούλη (ο οποίος μάλλον έπρεπε να μείνει έξω) έγινε βαρίδι για τον πρωταθλητή Ελλάδας και η συγκομιδή-ρεκόρ των 22 επιθετικών ριμπάουντ έμεινε ανεκμετάλλευτη.\nΗ στατιστική του β’ ημιχρόνου κάνει τα μάτια να πονάνε. Εγκλωβισμένος σε παιχνίδι μισού γηπέδου και με τον ηγέτη του ανέτοιμο, ο Ολυμπιακός πέτυχε 23 πόντους με 8/21 δίποντα, 1/13 τρίποντα και 4/5 βολές και 9 λάθη, ενώ στο πρώτο μέρος έβαλε 48 πόντους με 50% εντός παιδιάς και μόλις 3 χαμένες μπάλες.\nΜε άλλα λόγια, αξιοποίησε 24 από τις 54 κατοχές του πριν την ανάπαυλα και μόλις 11 από τις 46 επιθέσεις στο δεύτερο μισό του αγώνα. Το επί μέρους σκορ των τελευταίων 18 λεπτών ήταν 43-19 υπέρ της Γαλατασαράι!\n«Μάλλον ο Ολυμπιακός νόμισε ότι το παιχνίδι ήταν πια εύκολο», σχολίασε ο σπουδαίος Μίτσοβ. Ωραία θα ήταν, αν είχαμε έναν τέτοιο παίκτη στην Εθνική μας ομάδα…\nΒαθμολογικά, η ήττα εκμηδενίζει σχεδόν τις πιθανότητες του Ολυμπιακού για 1η ή 2η θέση, αλλά δεν χάνει η Βενετιά βελόνι.\nΤο στοίχημα του πλεονεκτήματος έδρας για τα πλέι-οφ έχει ουσιαστικά κερδηθεί, αφού θα πρέπει να συμβούν θαύματα για να περάσει τους «ερυθρόλευκους» κάποια από τις ομάδες που συνωστίζονται στις θέσεις 5η-7η.\nΗ διαφορά των 3 βαθμών από ΠαναθηναΪκό και σία τέσσερις αγωνιστικές πριν το τέλος (και με τις ισοβαθμίες «κόκκινες») δεν είναι απλό μαξιλάρι, αλλά ολόκληρο αγκωνάρι.\nΝα γιατί γράφω ότι αυτή η ήττα μπορεί να αποδειχθεί χρήσιμη. Μαθήματα χωρίς παθήματα, άλλοι θα πλήρωναν πολλά λεφτά για να τα αποκτήσουν!\nΤο κακό για τον Ολυμπιακό, είναι ότι αυτό το dvd θα αξιοποιηθεί δεόντως και από τον μελλοντικό του αντίπαλο. Ελπίζω να είστε έτοιμοι για «κοκκινοπράσινους» προημιτελικούς, διότι το σενάριο πλησιάζει όλο και περισσότερο στην πραγματοποίηση.\nΟι διαιτητές του τελικού της Euroleague είχαν κάμερα πάνω τους κι οι διοργανωτές δημιούργησαν το σχετικό βίντεο.


O Αϊ Γιώργης και το κρασί του Αγαμέμνονα - ΒΗΜΑ ΟΡΘΟΔΟΞΙΑΣ\nO Αϊ Γιώργης και το κρασί του Αγαμέμνονα\n Τελευταία ενημέρωση: 23-04-2014 | 17:14:06 - Πρώτη δημοσίευση: 23-04-2014 | 17:14:06\nΜεγάλη η σημερινή γιορτή αλλά λίγοι ταυτίζουν τον δρακοκτόνο Άγιο με το Αγιωργίτικο, ένα από τα πιο γνωστά κρασιά της Ελλάδας. Το Αγιωργίτικο είναι η κατ εξοχήν ποικιλία αμπέλου της Νεμέας, που δίνει αρωματικά φρέσκα κρασιά, δροσερά ροζέ αλλά και εξαιρετικά παλαιωμένα κόκκινα και επιδόρπια γλυκά.\nΗ Νεμέα λεγόταν παλιά Άγιος Γεώργιος από ένα εκκλησάκι που σώζεται ως σήμερα. Γι αυτό και η ποικιλία των σταφυλιών της περιοχής πήρε το όνομα του Άγιου.\nΚάποτε σ αυτό το εκκλησάκι διανυκτέρευσε το ασκέρι του Θεόδωρου Κολοκοτρώνη και τα κουρασμένα παλληκάρια τόριξαν στο ποτό και στο τραγούδι. Σαν τους είδε ο Γέρος του Μωριά έβαλε τις φωνές: «Ωρέ ξεχνάτε όπως έχουμε αύριο πόλεμο; Πάρτε τα ταίνια σας και πάτε να κοιμηθείτε». Οι πολεμιστές υπάκουσαν αφού είχαν καταναλώσει αρκετό κρασί.\nΤην άλλη μέρα στα Δερβενάκια πέτυχαν νίκη τρανή ενάντια στο στρατό του Δράμαλη, με τη βοήθεια του Αϊ Γιώργη. Ίσως να βοήθησε λιγάκι και το Αγιωργίτικο που το προηγούμενο βράδυ χαλάρωσε και τόνωσε τα κουρασμένα κορμιά των παλληκαριών.\nΗ ιστορία όμως του κρασιού στην Νεμέα διαρκεί χιλιετίες. Στην περιοχή υπήρχε η αρχαία πόλη της Φλιούντας που έβγαζε τον Φλιάσιο οίνο, κρασί βασιλικό, που εκτιμούσε ιδιαίτερα ο Αγαμέμνονας. Κουκούτσια σταφυλιών που έχουν βρεθεί σε Μυκηναϊκά πιθάρια αποδεικνύουν την άμεση σχέση με το κρασί της Νεμέας. Υπάρχει επίσης ο μύθος του Ηρακλή που ήρθε στη Φλιούντα φιλοξενούμενος του Οινέα. Όταν ο οινοχόος Κύαθος σέρβιρε κρασί που δεν άρεσε στον Ηρακλή, αυτός τον χτύπησε και ο Κύαθος πέθανε.\nΣτην Ελλάδα οι μύθοι, οι ιστορίες, τα γεγονότα πάντα μπερδεύονται μαγικά μέσα στους αιώνες. Κι η Νεμέα είναι ένας τόπος μαγικός κι ευλογημένος. Τα αμπέλια της καλύπτουν πάνω από 15.000 στρέμματα σε κυματιστούς λόφους με υψόμετρο από 200 μέχρι 850 μέτρα. Από τα πιο όμορφα αμπέλια είναι αυτά που κατεβαίνουν μαλακά τη πλαγιά μέχρι τον αρχαιολογικό χώρο της αρχαίας Νεμέας.\nΜέχρι το 1980 σχεδόν όλη την παραγωγή Αγιωργίτικου την χρησιμοποιούσαν για χύμα κρασί. Υπήρχαν όμως και πρωτοπόροι παραγωγοί που πίστευαν στις δυνατότητές του, όπως ο Θανάσης Παπαϊωάννου. Είναι το λιοντάρι της Νεμέας, από τους ακούραστους εργάτες του Αγιωργίτικου και τους πρωτοπόρους της βιολογικής καλλιέργειας. Το παράδειγμά του για παραγωγή ποιοτικών κρασιών ακολούθησαν ο Παλυβός, ο Σκούρας, η Γαία, η Σεμέλη και άλλοι οινοποιοί.\nΧαρακτηριστικό του Αγιωργίτικου το ρουμπινί χρώμα, τα αρώματα κόκκινων φρούτων και οι μαλακές τανίνες, που το κάνουν ιδιαίτερα αγαπητό. Τα ζωηρά ροζέ από Αγιωργίτικο ταιριάζουν ωραία με λαδερά φαγητά ενώ τα κόκκινα συνοδεύουν κρέατα ψητά, λουκάνικα και γραβιέρες. Ας γιορτάσουμε λοιπόν τον Άγιο υψώνοντας ένα ποτήρι Αγιωργίτικο στην υγειά όλων.\nΑΙ ΓΙΩΡΓΗΣΚΡΑΣΙ ΑΓΑΜΕΜΝΟΝΑ


Κάτια Σπαθή : «Γίνε Γυναίκα cool.. Mάθε τι δεν πρέπει να κάνεις σε μία Σχέση!»\nΦυσικά θεωρώ δεδομένο ότι πρέπει να έχουμε εμπιστοσύνη στον εαυτό μας, τον αγαπάμε και τον σεβόμαστε.\nΕπίσης θεωρώ δεδομένο ότι το γυναικείο αναγνωστικό κοινό μου για να με διαβάζει ακόμα…. έχει απαγκιστρωθεί από την ιδέα του να “φυλακίσουμε” το σύντροφό μας σε στεγανά ώστε να τον οδηγήσουμε με μαθηματική ακρίβεια σε μια δέσμευση χωρίς να είναι σίγουρος και να το πολυθέλει.\nΦυσικά αυτό που μας νοιάζει είναι να περνάμε υπέροχα μαζί του, να μοιραζόμαστε στιγμές, να ζούμε έντονα και ωραία πράγματα και εννοείτε να αφήνουμε την κατάσταση να πηγαίνει από μόνη της χωρίς να εξαναγκάζουμε τους εαυτούς μας και εκείνον σε κάτι που πιθανόν δεν είναι ακόμη ο καιρός του.\nΓια να γίνουν όλα αυτά λοιπόν πρέπει να αποφεύγουμε να τον ξενερώσουμε. Και πως ξενερώνει ένας άντρας; Νομίζω Κυρίως όταν αγχωθεί. Ας δούμε λοιπόν τι δεν πρέπει να κάνουμε σε μια σχέση:\nΜην τον παίρνεις από τα μούτρα …Aρχικά δεν χρειάζεται βιασύνη. Ας δώσουμε χρόνο στην κατάσταση να εξελιχθεί από μόνη της χωρίς να πιέζουμε καταστάσεις. Οι ερωτήσεις τύπου ” Είμαστε μαζί;”, ή “Που και με ποιούς θα βγεις απόψε;” Που θα πας;”,Τι ώρα γύρισες;” είναι απαγορευτικές και επίσης πολύ παλιομοδίτικες. Δε χρειάζεται να ανησυχούμε. Όλα αυτά θα απαντηθούν μέσα από τη συμπεριφορά του σε λίγο καιρό, αφέσου και απόλαυσε στιγμές…...\nΠρος θεού μην τον βάλεις να γνωρίσει την οικογένεια σου πριν τον γνωρίσεις εσύ… σίγουρα είναι λάθος να πιέσουμε το σύντροφό μας να γνωρίσει τους δικούς μας στην αρχή της γνωριμίας. Στην αρχή της γνωριμίας, αυτό που πρέπει να γίνει είναι να γνωρίσουμε ο ένας τον άλλο και όχι να γνωρίσουμε άλλους ανθρώπους πριν γνωριστούμε εμείς καλά μεταξύ μας.\nΜην τον τρομάξεις και του κουβαληθείς, αν δεν σου το ζητήσει… Κάτι που μπορεί να κάνουμε αυθόρμητα ή ακόμη χειρότερα στοχευμένα είναι να αφήνουμε τα πράγματά μας στο σπίτι του. Εσύ είσαι cool & πρέπει να το αποφύγεις. Αν ο σύντροφός μας βλέπει μέσα σε ένα μήνα ότι έχουμε κατά κάποιο τρόπο μετακομίσει στο σπίτι του μάλλον θα τρομάξει.\nΤέλος, αυτό που θα πρέπει να βγάλουμε τελείως από το μυαλό μας, είναι να ανοίξουμε συζητήσεις για επισημότητες, γάμους και παιδιά τον πρώτο καιρό της σχέσης. Αφήνουμε το χρόνο να κυλήσει και ζούμε τον άλλο χωρίς να τον πιέζουμε και να τον ζορίζουμε με λόγια και πράξεις. Οι άντρες θέλουν το χρόνο τους και το χώρο τους. Αν αισθάνονται πως έχουν αυτά τα δύο, πιστέψτε μας, θα αναζητήσουν από μόνοι τους την αγάπη και την παρέα μιας γυναίκας. Όσο περισσότερο ελεύθεροι νιώθουν τόσο περισσότερο δένονται ….Αυτή είναι η φύση τους. Προσοχή όμως. Αν δούμε ότι η ελευθερία που τους δίνουμε μακροπρόθεσμα δεν δρα ευεργετικά για τη σχέση…( μην μπερδευτείς απλά δε σε γουστάρει)!\nΆσε τα πολλά λόγια…. Βαριόμαστε, δημιούργησε πράξεις αγάπης δείξε του έτσι τον έρωτα σου …κάνε κάτι που ξέρεις ότι θα τον κάνει να αισθανθεί όμορφα και φυσικά θα το γουστάρει πολύ…\nΗ COOL γυναίκα Δεν φέρεται ψεύτικα, δεν λέει συνέχεια υπερβολές, δεν κάνει χαζά για να εντυπωσιάσει τον άλλον. Είναι αυτή που είναι και δεν αλλάζει χαρακτήρα για να γίνεται αρεστή.\nΜην του το παίζεις Ντίβα… Το μυστικό μιας πετυχημένης γυναίκας, είναι να στέκεται στο ενδιάμεσο. Να κάνει τον άνδρα να νιώσει κάτι μεταξύ Θεού και θνητού -ποτέ ένα από τα δύο άκρα.\nΈχε το δικό σου προσωπικό στυλ πάντα…Το στυλ δεν αφορά μόνο στο ντύσιμο! Το στυλ αφορά και στο πως συμπεριφέρεσαι, τις προτιμήσεις σου, η μουσική που ακούς τα πάντα. Το στυλ είναι όλα αυτά που σε κάνουν να είσαι αυτή που φαίνεσαι στον κόσμο. Δεν χρειάζεται να είσαι μια γυναίκα σαν όλες αυτές που κυκλοφορούν και είναι σαν από φωτοτυπία. Έχε το δικό σου στυλ και αυτό είναι που θα ξεχωρίσει και θα εκτιμήσει.\nΚράτα και λίγο μυστήριο για τον εαυτό σου\nΕντάξει, αυτό ισχύει για κάθε περίπτωση. Μην δίνεις όλο σου το είναι και τον χαρακτήρα με την μία στο πιάτο. Κράτα και κάτι για σένα. Δίνε λίγο τη φορά, για να σου ζητάν κάθε φορά και λίγο παραπάνω. Να θέλουν να σε γνωρίσουν. Άλλωστε τι μαγεία έχει να γνωρίζεις τον άλλον με μιας….\nΗ Κάτια Σπαθή είναι Οικονομικός Σύμβουλος στη Δικηγορική Εταιρεία Law Help, που στεγάζεται στο Μοσχάτο καθώς και Υπεύθυνος Δημοσίων Σχέσεων στην Αθλητική Ένωση Μοσχάτου


Μετάφραση αρχείων po για την διανομή με χρήση gtranslator και vertaal | iBlog Efstathios Iosifidis\nHome / μετάφραση / Gnome / gtranslator / opensuse-gr / vertaal / Μετάφραση αρχείων po για την διανομή με χρήση gtranslator και vertaal\nΜετάφραση αρχείων po για την διανομή με χρήση gtranslator και vertaal\nΘα δούμε πως μπορούμε να μεταφράσουμε τα αρχεία της διανομής.\nΤο εργαλείο που θα χρησιμοποιήσουμε είναι το Gtranslator.\nΤα αρχεία βρίσκονται στο BerliOS όπου όμως οι χρήστες πιθανό να συναντήσουν δυσκολίες να λάβουν και να ανεβάσουν μεταφρασμένα τα αρχεία. Οπότε το εργαλείο που θα χρησιμοποιήσουμε είναι το Vertaal.\nΓια μια πιο συνοπτική εικόνα μπορείτε να δείτε τα ποσοστά και στο BerliOS.\nΕπίσης χρησιμοποιούμε την λίστα opensuse-translation-el[at]opensuse[dot]org για περιπτώσεις λέξεων που δεν ξέρουμε ή αν θέλουμε να επικοινωνήσουμε με τον υπεύθυνο μεταφραστικής ομάδας. Καλό είναι να επικοινωνούμε για να ενημερώνουμε ότι πήραμε ένα αρχείο κλπ.\nΓια να γραφτείτε στην λίστα στείλτε mail στην opensuse-translation-el+subscribe[at]opensuse[dot]org\nΞεκινάμε με το Gtranslator.\nΠρέπει να το εγκαταστήσουμε (είτε από το YaST είτε από τερματικό με την εντολή zypper in gtranslator).\nΑφού το εγκαταστήσουμε, χρειάζεται να το ρυθμίσουμε. Οι ρυθμίσεις απαιτούνται για να μένει το στίγμα μας κατά την μετάφραση. Με αυτό τον τρόπο θα ξέρει το σύστημα, ποια άτομα ασχολήθηκαν με την μετάφραση.\nΟι ρυθμίσεις είναι (πάρθηκε από την διεύθυνση http://bit.ly/oDFd75):\nGtranslator: Αρχικά, την πρώτη φορά που ανοίγουμε το gtranslator θα πρέπει να συμπληρώσουμε κάποιες καρτέλες με τα στοιχεία μας ώστε να δημιουργηθεί το προφίλ χρήστη το οποίο θα ενσωματώνεται κάθε φορά στα μεταφρασμένα αρχεία με σκοπό τη σωστή απόδοση των credits δηλαδή της απόδοσης τιμής που δίδεται με την έννοια της επιβράβευσης για τη σκληρή δουλειά, σε όσους έχουν εργαστεί για αυτά.\nΣτη πρώτη καρτέλα, το gtranslator μας ζητά τα παρακάτω στοιχεία και στα οποία δίνουμε τις αντίστοιχες πληροφορίες:\nΌνομα προφίλ: Μπορείτε να βάλετε ένα οποιοδήποτε όνομα, δεν έχει καμία σημασία\nΌνομα μεταφραστή: Το ονοματεπώνυμό σας στα αγγλικά\nΗλ. διεύθυνση μεταφραστή: Το e-mail σας\nΗλ. διεύθυνση ομάδας: Το e-mail της λίστας ταχυδρομείου της ομάδας μετάφρασης που συμμετέχετε\nΣτη δεύτερη καρτέλα, το gtranslator μας ζητά τα παρακάτω στοιχεία και στα οποία δίνουμε τις αντίστοιχες πληροφορίες:\nΚωδικός γλώσσας: el\nΣετ χαρακτήρων: UTF-8\nΚωδικοποίηση μεταφοράς: 8bit\nΜορφές πληθυντικού: nplurals=2; plural=(n != 1);\nΩραία. Αφού έγιναν αυτές οι ρυθμίσεις, είμαστε έτοιμοι από πλευράς προγράμματος.\nΜπορείτε να ξεκινήσετε να μεταφράζετε. Μην ξεχνάτε ότι μπορείτε να χρησιμοποιήσετε το λεξικό ή καλύτερα μέσα από το σύστημα Vertaal έχει Glossary που μπορείτε να ελέξετε.\nΠάμε να δούμε το σύστημα Vertaal.\n2. Μόλις εγγραφείτε, μετακινηθείτε στο project openSUSE και κάντε join στην Ελληνική ομάδα.\nΘα έρθει μήνυμα στους διαχειριστές και θα σας αποδεχτούν στην ομάδα μεταφραστών.\n3. Παίξτε λίγο με το σύστημα να δείτε τι προσφέρει. Καταρχήν θα δείτε πχ στο openSUSE>Factory ποσοστά μετάφρασης.\n4. Πως δουλεύουμε; Θα βλέπουμε την εικόνα αυτή:\n: Θέστε τον εαυτό σας είτε σαν μεταφραστή, είτε σαν reviewer. Δεν μπορείτε να είστε και οι 2 ταυτόχρονα στο ίδιο αρχείο.\n: Σημαίνει ότι το αρχείο έχει υποστεί αναθεώριση.\nΩραία. Πως ανεβάζουμε αρχεία; Αφού έχουμε πάρει το αρχείο, το έχουμε κλειδώσει στο σύστημα (για να μην το δουλέψει άλλος), πρέπει να το ανεβάσουμε. Υπάρχει το πεδίο\nόπου αναζητούμε το αρχείο και το ανεβάζουμε στον εξυπηρετητή.\nΗ τύχη του αρχείου είναι αναθεώρηση και στη συνέχεια τελειώνει η μετάφρασή του.\nΕλπίζω να κάλυψα τις περισσότερες απορίες. Αν υπάρχουν άλλες, υπάρχει η λίστα που ανέφερα παραπάνω.\nμετάφραση Gnome gtranslator opensuse-gr vertaal


Ατάκες με νόημα από Φριντέτ μετά τη Ζαλγκίρις - Τι είπε για... - Sportdog.gr - Αθλητικά Νέα | Ειδήσεις | Sport\n18/01/20 - 13:30\nΌσα δήλωσε ο Αμερικανός άσος του Παναθηναϊκού.\nΓια τη νέα νίκη του Παναθηναϊκού επί της Ζαλγκίρις μίλησε ο Τζίμερ Φριντέτ και στάθηκε στα πολλά λάθη των Πράσινων, ενώ δεν θέλησε να ρίξει φταίξιμο στην διαιτησία.\nΑναλυτικά τα όσα δήλωσε στο Αθηναϊκό-Μακεδονικό Πρακτορείο Ειδήσεων (ΑΠΕ-ΜΠΕ):\n- Δεκατέσσερα λάθη απέναντι στη Ζαλγκίρις, αλλά στο τέλος εσείς χαμογελάσατε...\n«Η νίκη είναι νίκη και αυτό κρατάμε. Σήμερα δεν ήμασταν καλοί αμυντικά, ενώ τα 14 λάθη στα οποία υποπέσαμε είναι πάρα πολλά. Σίγουρα πρέπει να μάθουμε από αυτά τα λάθη και σε αυτό βάζω και τον εαυτό μου και να μην τα επαναλάβουμε. Μαθαίνουμε, εξελισσόμαστε και συνεχίζουμε. Έχουμε εδραιωθεί στην έκτη θέση. Συνεχίζουμε...».\n- Γι' ακόμη μία φορά βρεθήκατε από νωρίς να κυνηγάτε στο σκορ, για να αντιδράσετε στο δεύτερο ημίχρονο και να φτάσετε στη νίκη. Η εύρεση διάρκειας στο παιχνίδι του Παναθηναϊκού είναι το ζητούμενο;\n«Αυτό συμβαίνει όταν παίζεις με μεγάλες και δυνατές ομάδες. Γνωρίζεις από την αρχή ότι ο αντίπαλος δεν πρόκειται να παραδοθεί αμαχητί. Περιμένεις ανά πάσα στιγμή ότι θα επιστρέψει στη διεκδίκηση της νίκης και θα παλέψει γι' αυτή. Απέναντι στη Ζαλγκίρις ήμασταν επιρρεπείς στα λάθη. Στο τέλος έβαλαν κάποια μεγάλα σουτ και απείλησαν. Τους αναγνωρίζω την προσπάθεια και απονέμω τα εύσημα σε όλους τους παίκτες της Ζαλγκίρις, αλλά είμαι χαρούμενος που τελικά εμείς πήραμε τη νίκη».\n- O επιθετικός πλουραλισμός του Παναθηναϊκού (σ.σ. 6 παίκτες με διψήφιο αριθμό πόντων) καλύπτει το αμυντικό κενό της ομάδας;\n«Στην επίθεση είμαστε εκπληκτικοί. Σκοράρουμε εύκολα και έχουμε διάρκεια. Είμαστε από τις πιο παραγωγικές ομάδες της Euroleague. Πρέπει να συνεχίσουμε με τον ίδιο ρυθμό στην επίθεση, διορθώνοντας κάποιες λεπτομέρειες στην άμυνα, όπου πολλές φορές επιτρέπουμε ελεύθερα σουτ στον αντίπαλο. Πρέπει να κρατάμε μέσα από την άμυνα μας χαμηλά το σκοράρισμα των αντιπάλων».\n- Ο κόσμος αντέδρασε πολλές φορές κατά τη διάρκεια του αγώνα στις αποφάσεις της διαιτησίας, που ήταν εις βάρος σας...\n«Ποτέ δεν επικεντρώνομαι στις αποφάσεις της διαιτησίας. Οι παίκτες και η απόδοσή τους κρίνουν τα ματς. Λάθη γίνονται από όλους και οι διαιτητές δεν αποτελούν εξαίρεση. Εμείς πρέπει να είμαστε πνευματικά έτοιμοι και να μην επηρεαζόμαστε από τις αποφάσεις τους. Αν ακολουθούμε το πλάνο μας, δεν θα έχουμε πρόβλημα».\n- Ακολουθεί ένα δύσκολο εκτός έδρας ματς πρωταθλήματος με τον Προμηθέα (19/1, 19:15), ο οποίος σας είχε αποκλείσει στο Κύπελλο Ελλάδας.\n«Περιμένουμε να παίξει σκληρά, ειδικά στην έδρα του. Ο Προμηθέας είναι εξαιρετική ομάδα. Εμείς θα πρέπει να είμαστε προετοιμασμένοι για την πίεση που θα μας ασκήσει. Θα προπονηθούμε κατάλληλα και την Κυριακή στόχος μας είναι να βγάλουμε στο παρκέ τον καλύτερο μας εαυτό».\nΑποκάλυψη Καρέρα - Αυτός θα πάρει φανέλα βασικού με Πανιώνιο - Τι σχολίασε για Βέρντε και Λόπες!\n13:56 | Ταξίδια\nΣυγχαρητήρια από ελληνική ομάδα στον Ολυμπιακό! Θα μιμηθούν άλλοι αυτήν την κίνηση;\nΕπισπεύδονται στον Άρη οι συζητήσεις για ανανεώσεις! Τί θα γίνει με Ένινγκ;\nΜαθαίνει αντίπαλο ο Ολυμπιακός - Live η κλήρωση για τους "16" του Europa League\nΣε καραντίνα ισπανική ομάδα λόγω κορωνοϊού! Κόβει την επαφή με τον έξω κόσμο\nΑγωνία για Έλληνες μαθητές - Επιστρέφουν άρον-άρον στην Αθήνα και ελέγχονται λόγω κορονωϊού!\n"Μόνος στο σπίτι" με μία πορνοστάρ - Η αμηχανία και το άκρως ακατάλληλο υλικό (ΦΩΤΟ)\nΠανδαισία μπάσκετ με «αιώνιο» ντέρμπι και διαβολοβδομάδα\nΟργή Χελάκη - Σε αυτούς τα "χώνει" μετά τη μεγάλη πρόκριση - "25 χρόνια τώρα... - Μην πυροβολείτε"!\nΣοκ για Κούγια - Αφαίρεση 3 βαθμών για ΑΕΛ - Δείτε τον λόγο!\nΧαμός στην Ηγουμενίτσα - Επιβάτιδα σε πλοίο από Ιταλία είπε πως είχε συμπτώματα κορωνοϊού\nΚόλαση τώρα στον Έβρο - Έκαναν ντου 500 άτομα από Τουρκία - Στο δρόμο ο ελληνικός στρατός!\nΑπίστευτη αντίδραση Ποντένσε -Τρελάθηκε με τον Ολυμπιακό - Όπως ο Ελ Αραμπί! (ΒΙΝΤΕΟ)\nΟύτε σε... τσόντα να πήγαινε! Σάλος με την εμφάνιση της Αλεσάντρα Αμπρόσιο στο Ρίο - Όλα έξω! (ΦΩΤΟ)\nΒαγγέλης Βλάχος στο ΟΠΑΠ Game Time: «Η ΑΕΚ θα παίξει καθοριστικό ρόλο στα playoff» (ΒΙΝΤΕΟ)\nΣυγκινητικός Τίγρης στο "αντίο" του Κώστα Βουτσά! Δάκρυσαν όλοι στον επικήδειο που εκφώνησε\nΤα "έσπασε" στα μπουζούκια ο Μαρινάκης - Γιόρτασε την πρόκριση - Η ξεχωριστή αφιέρωση (ΒΙΝΤΕΟ)\nΤα... διαλύει όλα ο Μαρινάκης - Πάνω από 70.000.000 στον Ολυμπιακό - "Τρόμος" σε ΠΑΟΚ, ΑΕΚ, ΠΑΟ!\nΝέα εξέλιξη με τον κορωνοϊό στην Ελλάδα - Αυτό αποφάσισαν για την Αθήνα - Ενημερώσου!\n11:22 | Υγεία\n11:12 | Τεχνολογία\nΜεγάλη προσοχή! Αν δεις αυτά τα συμπτώματα, το κινητό σου παρακολουθείται!\nΑτάκα-φωτιά στο "Ραντάρ": "Θα τρώμε τις σφαλιάρες από την Αστυνομία και δεν θα μιλάμε;"\n10:44 | Πολιτική\nΤρομερή ατάκα Σταϊκούρα για κορωνοϊό - Τι είπε για την οικονομία της Ελλάδας - Θα γίνει χαμός!\n"Θερμό" επεισόδιο! Τούρκοι πυροβόλησαν ψαρά\nΘα πάθεις εγκεφαλικό - Πασίγνωστο μοντέλο τρελαίνει τους θαυμαστές της με τις φωτογραφίες της\nΗ εμφάνιση Ελληνίδας καλλονής με διαφανές μαύρο φόρεμα, χωρίς εσώρουχα - Έμεινε αξέχαστη (ΦΩΤΟ)\nΠανικός! Πασίγνωστη Ελληνίδα τραγουδίστρια ποζάρει με μαύρα σέξι εσώρουχα - Αντέχεις; (ΦΩΤΟ)\nΣάλος με την ταπείνωση στο σεξ! Τι συμβαίνει με την «ανώμαλη» πρακτική και τι πρέπει να γνωρίζεις\nΗ σέξι Βραζιλιάνα με τα πληθωρικά προσόντα - Θανατηφόρες καμπύλες και βλέμμα που μαγνητίζει\nΠοιος κορωνοϊός; Η Ιγγλέζου έχει το αντίδοτο - Έβγαλε... γλώσσα στο ιό και μας πήρε το μυαλό! (ΦΩΤΟ)\nΗ Ιταλίδα γυμνάστρια που κολάζει το ανδρικά πλήθη - Δες τις φωτογραφίες και θα καταλάβεις!\n28/02/20 - 07:32\nΜη χάσεις τα καλύτερα στιγμιότυπα.\n28/02/20 - 04:33\nΠαίκτης του NBA υποβλήθηκε σε τεστ για ουσίες μετά από...\nΜεγάλη καχυποψία στο κορυφαίο πρωτάθλημα του κόσμου.\nΑπογοητευμένος Μπαρτζώκας: "Έπρεπε να νικήσουμε με τέτοια...\n28/02/20 - 00:14\nΕύκολη νίκη (71-56) για τους Βάσκους.\n28/02/20 - 00:01\nΚάνει πλάκα η Εφές - Με απίστευτο Μίσιτς κέρδισε εύκολα και...\nΆνετο "διπλό" με 86-99.\n27/02/20 - 23:49\nΤα φοβερά καλάθια ΜακΚίσικ και το τρίποντο του Γουίλμπεκιν...\nΈτσι ήρθε η ήττα από την Μακάμπι με 71-70.\n27/02/20 - 23:17\n"Αυτοκτονία" για Ολυμπιακό, έχασε ευκαιρία για οκτάδα -...\nΈχασε δικό του ματς στο Ισραήλ. Πού παίζει μέχρι το τέλος.


Γιώργος Καρβουνιάρης: "Σε πανικό η Δημοτική Αρχή - Η ελπίδα στην Πάτρα έρχεται" | Patras Events\nΣοκολάτα & Μέντα - Η μυρωδιά τους ελαττώνει την ανάγκη για τσιγάρο\n09 Μάϊ 2019 Thu, 09 May 2019 18:39:00 +0300 18:39 Patras Events\nΤο τελευταίο διάστημα η Δημοτική παράταξη του ΚΚΕ στο Δήμο της Πάτρας που είναι και η απερχόμενη Δημοτική αρχή, δείχνει σοβαρά σημάδια πανικού.\nΟι ενδείξεις που έχουν πλέον γίνει εκτιμήσεις ότι το αφήγημα Πελετίδη- Λαϊκής Συσπείρωσης- ΚΚΕ, χάνει σταθερά έδαφος, οδηγεί στελέχη του κόμματος σε ολισθήματα που ένας έμπειρος κομματικός μηχανισμός στο παρελθόν θα απέφευγε με ευκολία.\nΤο τελευταίο σφάλμα έχει να κάνει με την επίθεση που εξαπολύουν στα… Τρίκαλα!\nΟ πανικός τους είναι τέτοιος που επιλέγουν να ασχοληθούν με τα πεπραγμένα της Δημοτικής αρχής… Τρικκαίων αντί με τα ΜΗ πεπραγμένα του Δήμου Πατρέων.\nΕίναι προφανής ο λόγος. Επειδή τα Τρίκαλα μαζί με άλλες μικρότερες πόλεις της Ελλάδας όπως η Καλαμάτα, τα Ιωάννινα κ.λ.π. χρησιμοποιήθηκαν ως παραδείγματα πόλεων που σε αντίθεση με την Πάτρα εκμεταλλεύτηκαν τα δικά τους συγκριτικά πλεονεκτήματα σε μία δύσκολη δεκαετία και κατάφεραν να μας αφήσουν πολύ πίσω τους, τα στελέχη του κόμματος στο Δήμο της Πάτρας επιχειρούν να αποδημήσουν την εικόνα αυτή των… άλλων, ώστε να μην υπάρχει μέτρο σύγκρισης με την Πάτρα.\nΘα ήταν αστείο αν δεν ήταν τραγικό. Στα Τρίκαλα κάνει εγκωμιαστικό αφιέρωμα μια από τις μεγαλύτερες εφημερίδες της Ευρώπης, ο “Guardian”, στον Πελετίδη και τη Δημοτική Αρχή του ΚΚΕ ο… “Ριζοσπάστης”!\nΌχι ότι αυτό έχει καμία σημασία για τον Περισσό και τα εδώ στελέχη τους.\nΌμως μέσα σε αυτή την ανεκδιήγητη ρητορική προκύπτει και κάτι ιδιαίτερα σοβαρό.\nΗ Δημοτική Αρχή της Πάτρας και οι εν Αθήναις καθοδηγητές της ομολογούν πως η πόλη θα ακολουθήσει τον ίδιο δρόμο της μιζέριας και της ανέχειας όπως την πενταετία που πέρασε, αν καταφέρουν να κερδίσουν τις εκλογές!\nΔεν σκοπεύουν να αξιοποιήσουν την εμπειρία άλλων που οδηγεί σε βελτίωση των συνθηκών ζωής των Πατρινών και νέες θέσεις εργασίας. Θα μείνουν στο δικό τους… επιτυχημένο πλάνο.\nΆθελά τους λοιπόν βάζουν το δίλημμα. Ψήφο στην παράταξη Πελετίδη και «μία από τα ίδια», ή ένα νέο ελπιδοφόρο ξεκίνημα;\nΗ παράταξη «Πρωτεύουσα Ξανά» με υποψήφιο Δήμαρχο, τον Γρηγόρη Αλεξόπουλο, έχει ήδη προτείνει ένα αξιόπιστο και εφαρμόσιμο πρόγραμμα για να μετουσιώσει σε πράξη αυτή την ελπίδα.\nΚαι σε αντίθεση με ότι κάποιοι μέσα στα σκοτεινά τους γραφεία πιστεύουν, οι Δημότες της Πάτρας έχουν και μνήμη και κρίση. Και δεν «εξαγοράζονται» ούτε με.. σουβλάκια, ούτε με ρητορικούς ακτιβισμούς του περασμένου αιώνα!\nΠάτρα: Ο Γιώργος Καρβουνιάρης υποψήφιος με τον Γρηγόρη Αλεξόπουλο\nΝεκτάριος Φαρμάκης: "Δεν είμαστε μάγοι, ούτε… σωτήρες"\n924 1216 11474


Το iSchool είναι η μεγαλύτερη μαθητική διαδικτυακή κοινότητα με 68,963 εγγεγραμμένα μέλη και 2,478,082 μηνύματα σε 78,924 θέματα. Αυτή τη στιγμή μαζί με εσάς απολαμβάνουν το iSchool άλλα 353 άτομα.\nΟ hack3r αυτή τη στιγμή είναι συνδεδεμένος. Είναι 30 ετών και μας γράφει απο Θεσσαλονίκη (Θεσσαλονίκη). Έχει γράψει 4,585 μηνύματα.


Ανατροπή στο Θρίλερ της Πάτρας – Ακούστε τον μάρτυρα που μίλησε στη Νικολούλη - protienimerosi\nΑνατροπή στο Θρίλερ της Πάτρας – Ακούστε τον μάρτυρα που μίλησε στη Νικολούλη\nΗ μαρτυρία που προκάλεσε ανατριχίλα, άλλαξε την εικόνα που υπάρχει μέχρι σήμερα για τις συνθήκες κάτω από τις οποίες εντοπίστηκε νεκρό στην κούνια του το βρέφος της οικογένειας. Ο μάρτυρας, που τίθεται στη διάθεση των Αρχών, υποστήριξε στην Αγγελική Νικολούλη πως η ίδια η μητέρα σε ανύποπτο χρόνο, του είπε όλα όσα συνέβησαν.\n«Εγώ μιλούσα στο τηλέφωνο με την Ρούλα. Άκουγα το μηχάνημα που ήταν συνδεδεμένη η Τζωρτζίνα. Της λέω “τι γίνεται;”. Μου λέει πέφτει το οξυγόνο της. Ανησύχησα. Κλείσε, μου λέει και της απάντησα να φωνάξει τους γιατρούς. Πού να φανταζόμουν τι θα γινόταν…» Μετά από περίπου μία ώρα κάλεσε την μητέρα, προκειμένου να μάθει νεότερα για την υγεία του παιδιού. Η Ρούλα ήταν σε πανικό, όπως αναφέρει η ίδια και της είπε ότι το παιδί έπαθε ανακοπή.\n«Με την Τζωρτζίνα μιλάγαμε με βίντεο. Τελευταία φορά που μιλήσαμε, ήταν την Κυριακή το μεσημέρι, λίγο πριν την ανακοπή. Ήταν πεσμένη, γυρισμένη στο πλάι και υποτονική. Δεν είχα καλό προαίσθημα. Νομίζω ότι αυτό δεν έχει συμβεί. Δεν το έχω ακόμα συνειδητοποιήσει».nassosblog.gr\nΕΓΚΛΗΜΑ ΣΤΗΝ ΑΝΔΡΑΒΙΔΑ: ΟΜΟΛΟΓΗΣΕ ΤΟ ΤΕΤΡΑΠΛΟ ΦΟΝΙΚΟ Ο 61ΧΡΟΝΟΣ – ΣΚΟΤΩΣΕ ΤΗΝ ΟΙΚΟΓΕΝΕΙΑ\nΝΕΟΣ Σεισμός στη Νίσυρο


Added by Lilian Koutsi on 15 Οκτωβρίου 2013\nTags: ελληνικά κρασιά, οινοποιείο, οινοτουρισμός\nΗ γεύση του χρήματος σε μπουκάλια κρασιού!\nΗ εποχή που ετοιμάζονται τα κρασιά μας. Και ενώ άλλοι, εμείς δηλαδή, περιμένουμε να απολαύσουμε τα καινούργια κρασιά, κάποιοι αναρωτιούνται τι γεύση έχουν τα 4000$ ή τα 20.000$ ή τα 50.000$ ή τα 100.000$!!\nΝαι! ναι! υπάρχουν άνθρωποι που αγοράζουν ή επιθυμούν ένα μπουκάλι κρασί να αξίζει! όσο κάποιοι κερδίζουν σε ένα ή δύο χρόνια ή ποτέ.\nΟταν η τιμή πώλησης ορισμένων από αυτά τα σπάνια κρασιά, ξεπερνά τη φαντασία ενός κοινού ανθρώπου, κάποιοι άλλοι αγωνίζονται για την απόκτησή τους και μάλιστα μπορεί να μην είναι σε θέση να τα πιούν!\nΚάτι σχετικό με τις σπάνιες αντίκες αυτά τα μπουκάλια κρασιού, που κάποτε ανήκαν στον Τόμας Τζέφερσον, ή έχουν σωθεί από ένα ναυάγιο.\nΜάλιστα κάποιοι υποστηρίζουν ότι ένα μπουκάλι κρασί είναι κάτι περισσότερο από ό, τι φαίνεται – είναι στην πραγματικότητα ένα έργο τέχνης. Ετσι με αυτή την προοπτική, γίνεται εύκολο να καταλάβει κανείς γιατί σε κάποια μπουκάλια η τιμή έχει κτυπήσει τρελά ύψη.\nΞεκινάω να σας τα γνωρίσω, έχοντας στο μυαλό μας το γνωστό “το κρασί παλιό, το τυρί χαλασμένο, το χαβιάρι μαύρο……” η δυστυχία των λίγων!\n12 από τα πιο ακριβά (τιμή δημοπρασίας) μπουκάλια κρασιού του κόσμου!\n1978 Montrachet: 24000$\nΜια συλλογή από επτά μπουκάλια λευκό κρασί από Domaine de la Romanée-Conti πουλήθηκετο το 2001 για περίπου 24,000 δολάρια το μπουκάλι.\n1865 Chateau Lafite: 111.625$\nΜια διπλή φιάλη magnum (150-year-old) πωλήθηκε για 111.625 δολάρια . Ανήκε σε ένα επιχειρηματία απο τη Φλόριντα και αγοράστηκε από έναν ευρωπαίο ιδιώτη συλλέκτη και μάλιστα τηλεφωνικώς. Αυτό μεταφράζεται ότι το μπουκάλι των 750ml στοιχίζει περίπου 27.000 δολάρια και 4650$ τοοοοο……… ! ποτήρι.\nRoyal DeMaria: 30000$\nΕνα επιδόρπιο κρασί που παράγεται από σταφύλια που καταψύχονται πριν από τη διαδικασία της ζύμωσης και θεωρείται απο τα πιο ακριβά του είδους του.\nΑυτό το συγκεκριμένο μπουκάλι πουλήθηκε για 30.000 $ το 2006 . Αλήθεια τι θα μπορούσαμε να αγοράσουμε με αυτό το ποσό;\n1775 Massandra: 43,500$\nΕνα Sherry από ρωσικό αμπελώνα πουλήθηκε απο το οίκο Sotheby για 43.500$, το 2001! (περίπου 32065.47 € σήμερα). Είναι το αρχαιότερο γνωστό μπουκάλι από Massandra μέχρι σήμερα.\n1945 Chateau Mouton-Rothschild: 310.700$\nΑπό το προσωπικό κελάρι του ιδιοκτήτη της Chateau Mouton-Rothschild, αυτό το 6λιτρο μπουκάλι πωλήθηκε από τον οίκο Sotheby της Νέας Υόρκης για 310.700$ . Αυτό ισοδυναμεί με περίπου 47,000 δολάρια για κάθε 750 ml!!\n1787 Chateau Yquem: 100.000 $\nΈνα vintage Sauternes, εγινε ανάρπαστο από συλλέκτη κρασιού των ΗΠΑ.\n1811 Chateau d’Yquem: 117,000$\nΑυτό το μπουκάλι Sauternes έγινε το πιο ακριβό μπουκάλι λευκό κρασί μέχρι σήμερα, όταν Christian Vanneque το αγόρασε για 117,000$. Λέγεται ότι είναι ένα από τα καλύτερα κρασιά στην ιστορία του Μπορντό και στην καλύτερη χρονιά του.\nΦημολογείται επίσης ότι ο κος Vanneque θα το ανοίξει το 2017 για να γιορτάσει τα 50 χρόνια της καριέρας του.\n1945 Romanée Conti : 123.900$\nΑυτό το κρασί παρήχθη κατά τη διάρκεια του Β ‘Παγκοσμίου Πολέμου – πριν από το ξέσπασμα της φυλλοξήρας – και μόνο 600 μπουκάλια δημιουργήθηκαν.\nΑρκετά σπάνιο κρασί, το οποίο μπουκάλι αγόρασε ένας συλλέκτης από τις ΗΠΑ αντί 123.900$ .\n1787 Chateau Lafite: 160000$\nΕιπώθηκε ότι είναι ένα μέρος της συλλογής Thomas Jefferson και μάλιστα ότι υπάρχουν και τα αρχικά του στο μπουκάλι. Ο Malcolm Forbes κατέβαλε 160.000$ για αυτό το 1985, το οποίο σήμερα αντιστοιχεί περίπου σε 315,000$ ή 232.200€.\nΤο καλύτερο είναι ότι αυτό το κρασί δεν είναι πλέον πόσιμο , αλλά θεωρείται ως ένα σπάνιο συλλεκτικό κομμάτι.\n1869 Château Lafite: 233.972$\nΕκτιμήθηκε ότι θα φτάσει τα 8.000$ η αξία σ αυτό το μπουκάλι και κατέληξε να πουληθεί το 2010 στην αστρονομική τιμή των 233.972$ από ανώνυμο Ασιάτη πλειοδότη.\nΟ οίκος δημοπρασιών τρελάθηκε! Δεν ξέρανε ότι οι τιμές για Lafite είναι έξω από κάθε πρόβλεψη στην Ασία.\n1947 Château Cheval Blanc: 304,375$ και το πιο ακριβό μέχρι στιγμής\nΑυτό το μπουκάλι πουλήθηκε για 304,375$ σε δημοπρασία από τον οίκο Christie’s στη Γενεύη. Είναι γνωστό ότι είναι μια από τις μεγαλύτερες παραγωγές Μπορντώ όλων των εποχών και ανήκε σε έναν ανώνυμο Ελβετό συλλέκτη. Το σίγουρο είναι ότι διατηρείται για άλλα 50 χρόνια χωρίς να αλλοιωθεί.\nthe shipwreck 1907 Heidsieck\n1907 Heidsieck: 275,000$\nΧαμένο σε ένα ναυάγιο, αυτό το μπουκάλι, ήταν μέρος μιας αποστολής προς τη ρωσική αυτοκρατορική οικογένεια το 1916. Πάνω από 200 μπουκάλια απεστάλησαν τότε στη ρωσική αυτοκρατορική οικογένεια και χάθηκαν στη θάλασσα μέχρι που ανακαλύφθηκαν από ένα ναυτικό το 1997.\nΔεν ξέρουμε πόσες φιάλες βρέθηκαν, αλλά ξέρουμε ότι κάθε φιάλη πουλιέται από τον αμπελώνα Heidsieck για 275.000 $ .\nΠληροφορίες από: http://www.huffingtonpost.com/


Ford Focus sedan 2007 - Page 2\nΣου έστειλα πάλι\nΤέλικα το αυτοκίνητο δεν θα πωληθεί. Δεν αξίζει να δοθεί "τζάμπα", διότι ειναι σε υπεραριστη κατάσταση.\nΣυγκρινεις ενα focus 1.6 sedan με ενα astra 1.6 turbo με ids+?Στο οτι εχει ψαλιδια πισω?οκ μονο αυτο,κατι αλλο?Τιποτα αλλο,το astra για τον μεσο χρηστη ειναι αιωνες μπροστα απο ενα 1.6 ατμοσφαιρικο στα παντα.Μοτερ δεν σχολιαζω,6αρι κιβωτιο,φρεναρες,ακομα και το εσωτερικο ειναι καλυτερο.Στο στριψιμο εχει θεμα με την αισθηση που σου δινει λογω αξονα πισω (οντως το focus δινει καλυτερη αισθηση) αλλα με την ids αναρτηση δεν ξερω αν υπαρχει διαφορα στην απολελεσματικοτητα.Παντα φιλικα\nΈχει βάλει κανεις την συγκεκριμένη μάρκα? Απ' οτι είδα είναι ολανδική.\nΩραία ζαντα. Σαν σχέδιο. Κάτι άλλο δεν ξέρω\nΓιάννη ναι ωραία είναι... Το θεμα ειναι αν αντέχει... πχ να μην σπάσει σε καμια λακούβα και προκληθεί ατύχημα...\nH τιμή είναι πολύ χαμηλή... 260-270 η τετράδα!


Συνάντηση Τσιρώνη με τους αλιείς της Βιστονίδας - ΕΜΠΡΟΣ\nΑρχική ΠΟΛΙΤΙΚΗ Συνάντηση Τσιρώνη με τους αλιείς της Βιστονίδας\nΣυνάντηση Τσιρώνη με τους αλιείς της Βιστονίδας\nΑνέδειξε θέματα αλιείας, μελισσοκομίας και βρουκέλλωσης που απασχολούν την περιοχή και την προοπτική την καλλιέργειας κλωστικής κάνναβης. Εξαγγελία και για την φαρμακευτική\nΣτο πλαίσιο της επίσκεψης στην Ανατολική Μακεδονία και Θράκη για το Συνέδριο, ο Αν. Υπουργός του ΥΠΑΑΤ Γ. Τσιρώνης επισκέφτηκε τη Δευτέρα, έπειτα από πρόσκληση των αλιέων, τις εγκαταστάσεις του Αλιευτικού Συνεταιρισμού Βιστονίδας και Βιστονικού κόλπου, «ο Άγιος Νικόλαος», σε έναν από τους μεγαλύτερους και σημαντικότερους υδροβιότοπους της χώρας. Τον Γιάννη Τσιρώνη υποδέχτηκε ο Πρόεδρος του Αλιευτικού Συνεταιρισμού Βιστονίδας και του Συνδέσμου Λιμνοθαλασσών Ελλάδας, Γιώργος Γκίλης, ενώ μέλη των αλιευτικών συλλόγων αλλά και ο Πρόεδρος των Λιμνοθαλασσών Κεραμωτής Ν. Καβάλας, Σταύρος Αρβανιτάκης, συνομίλησαν μαζί του.\nΚατά την επίσκεψη ο Γιάννης Τσιρώνης δήλωσε στους αλιείς: «όλοι οι συνεργάτες μου, τουλάχιστον στο γραφείο το δικό μου, έχουμε μια βασική αρχή: Ότι είστε ο βασικός πυλώνας -όχι μόνο εσείς αλλά όλοι οι παραγωγοί- της πραγματικής οικονομίας της χώρας και εμείς απλώς υπηρετούμε τις βασικές σας ανάγκες ώστε να μπορέσετε να αναπτυχθείτε. Τα χρήματα που έρχονται -γιατί είχαν έρθει και στο παρελθόν πάρα πολλά λεφτά από ευρωπαϊκά κονδύλια- να μην πάνε στον «βρόντο». Δεν έχουμε πια αυτό το περιθώριο. Πρέπει να πέσουν στις υποδομές, στους παραγωγούς, να αναπτυχθεί η δουλειά, να γυρίσει το χρήμα, να μπορέσουμε να παράγουμε και εσείς να προσφέρετε στην οικονομία και στις οικογένειές σας και εμείς να νιώσουμε μια περηφάνια ότι κάτι κάναμε και βοηθήσαμε. Εσείς είστε οι πυλώνες της παραγωγής, όχι εμείς και να ξέρετε ότι το γραφείο είναι ανοιχτό».\nΑναφερόμενος δε στην επίσκεψη στη Βιστονίδας κατά την διάρκεια της ομιλίας του στο συνέδριο, ο ίδιος ανέφερε: «στον νέο νόμο για τα νωπά, επιλύσαμε με το άρθρο 10 προβλήματα αλιείας στις λιμνοθάλασσες που χρόνιζαν για δεκαετίες. Ξέρετε ότι αυτό το άρθρο το φτιάξαμε μαζί με τους αλιείς. Ακούστηκε επιτέλους η φωνή σας και η εμπειρία σας. Αντίστοιχο μόνιμο διάλογο έχουμε και με τους μελισσοκόμους. Αντίστοιχα σταθήκαμε πλάι στους κτηνοτρόφους της Σταυρούπολης, που είχαν χάσει το 40% του ζωικού τους κεφαλαίου από τη βρουκέλλωση. Ξεκινήσαμε τον διάλογο για την αναβίωση της σηροτροφίας και ήδη το συναρμόδιο υπουργείο Οικονομίας έχει καταθέσει στον διάλογο το πρώτο οικονομικό σχέδιο. Ψηφίσαμε την άδεια καλλιέργειας της κλωστικής κάνναβης. Στο παρελθόν αυτή η εξαιρετικά προσοδοφόρα καλλιέργεια είχε παράδοση στην περιοχή της Αν. Μακεδονίας – Θράκης. Σήμερα συζητούμε και με την βιομηχανία για αντικατάσταση πλαστικών και δομικών υλικών με προϊόντα κάνναβης. Σειρά έχει σε λίγες εβδομάδες η ανάπτυξη καλλιέργειας της φαρμακευτικής κάνναβης».\nΠροηγούμενο άρθρο Ο Δικαιωματούλης και το Μαγικό Φίλτρο της Αγάπης στην Καπναποθήκη «Π»\nΕπόμενο άρθρο Παρέμβαση από το Δίκτυο Στήριξης Φώφης Γεννηματά Ξάνθης\nΠρόσωπα & Γεγονότα, Τετάρτη 27 Μαρτίου 2019\nΠεριφερειακά ψηφοδέλτια Κλείνουν σιγά-σιγά τα περιφερειακά ψηφοδέλτια οι διάφοροι συνδυασμ…\nΑπορρίφθηκε η προσφυγή ομάδας κτηνοτρόφων που ζητούν την συνέχιση της εφαρμογής της μεθόδο…\nΗ βρουκέλλωση φέρνει ‘’πυρετό’’ στους κτηνοτρόφους της Σταυρούπολης\nΠρόγραμμα εμβολιασμού των βοοειδών ζητούν οι κτηνοτρόφοι της ορεινής Ξάνθης – Στηρίζει την…


ΣΥΛΛΟΓΟΣ ΦΙΛΩΝ ΤΟΥ ΠΕΡΙΒΑΛΛΟΝΤΟΣ (ΚΡΗΤΗ): 2012\nΜια ευκαιρία για ένα μεγάλο γενετικό πείραμα στην παραγωγή τροφίμων και μια επιχειρηματική «βουτιά» σε έναν πακτωλό χρημάτων\nδειτε το video πατωντας στον παρακατω συνδεσμο .\nαπο tvxorissinora. http://tvxs.gr/node/68324\nΑναρτήθηκε από nikos petikas στις 10:03 π.μ.\nΤΟ ΝΕΟ Δ.Σ. ΤΟΥ ΣΥΛΛΟΓΟΥ ΦΙΛΩΝ ΠΕΡΙΒΑΛΛΟΝΤΟΣ\nΜΕΤΑ ΑΠΟ ΤΗ ΓΕΝΙΚΗ ΣΥΝΕΛΕΥΣΗ ΠΟΥ ΠΡΑΓΜΜΑΤΟΠΟΙΗΘΗΚΕ ΤΟ ΣΑΒΒΑΤΟ 7 ΙΑΝΟΥΑΡΙΟΥ 2012 ΣΤΟ ΓΡΑΦΕΙΟ ΤΗΣ ΚΟΙΝΟΤΗΤΑΣ ΣΟΚΑΡΑ ΤΟ ΝΕΟ ΣΧΗΜΑ ΤΟΥ ΕΠΤΑΜΕΛΟΥΣ Δ.Σ. ΕΧΕΙ ΩΣ ΕΞΗΣ :\nΠΡΟΕΔΡΟΣ : ΨΑΡΙΔΗΣ ΓΕΩΡΓΙΟΣ ΤΟΥ ΧΡ.\nΑΝΤΙΠΡΟΕΔΡΟΣ : ΑΕΡΑΚΗΣ ΝΙΚΟΛΑΟΣ ΤΟΥ ΚΥΡ.\nΓΡΑΜΜΑΤΈΑΣ : ΠΕΤΙΚΑΣ ΝΙΚΟΛΑΟΣ ΤΟΥ ΔΗΜ\nΤΑΜΊΑΣ : ΛΕΡΙΟΣ ΝΙΚΟΛΑΟΣ ΤΟΥ ΔΗΜ.\nΜΕΛΗ : ΧΑΛΚΙΑΔΑΚΗ ΜΕΡΚΟΥΛΙΔΗ ΒΑΣΙΛΙΚΗ ΤΟΥ ΓΕΩΡ.\nΣΤΙΣ 22 ΙΑΝΟΥΑΡΙΟΥ ΕΧΕΙ ΠΡΟΓΡΑΜΜΑΤΙΣΤΕΙ ΓΕΝΙΚΗ ΣΥΝΕΛΕΥΣΗ ΓΙΑ ΤΟΝ ΠΡΟΓΡΑΜΜΑΤΙΣΜΟ ΔΡΑΣΗΣ ΤΟΥ ΕΤΟΥΣ 2012 ΣΤΗΝ ΑΙΘΟΥΣΑ ΚΟΙΝΩΝΙΚΏΝ ΕΚΔΗΛΏΣΕΏΝ ΔΗΜΟΤΙΚΟΥ ΔΙΑΜΕΡΙΣΜΑΤΟΣ ΣΟΚΑΡΑ.\nΑναρτήθηκε από nikos petikas στις 6:58 μ.μ.\nΣΥΛΛΟΓΟΣ ΦΙΛΩΝ ΠΕΡΙΒΑΛΛΟΝΤΟΣ ΟΙΚΙΣΜΟΣ ΦΑΡΑΓΓΙΑΝΑ Δ...


Καραλής, Κώστας Θ.\nΤο έργο του Κώστα Θ. Καραλή «Ιστορία των δραματικών γεγονότων Πελοποννήσου, 1943-1949», ασχολείται κυρίως με τις εμφύλιες συγκρούσεις που ξεκίνησαν το 1943, με την αντιπαλότητα μεταξύ των δυνάμεων της Αριστεράς και των εθνικών δυνάμεων και ολοκληρώθηκαν με την ήττα του Δημοκρατικού Στρατού Πελοποννήσου, την Άνοιξη του 1949. Ο συγγραφέας του έργου υποστηρίζει τις θέσεις των κυβερνητικών δυνάμεων. Ο πρώτος τόμος του έργου κυκλοφόρησε το 1958 και περιέγραφε τα γεγονότα από το 1943 μέχρι και την απελευθέρωση. Το έργο αυτό αποτέλεσε μια από τις πιο συγκροτημένες μετεμφυλιακές εκδόσεις των «νικητών του εμφυλίου» που στήριξε την αντικομουνιστική προπαγάνδα της εποχής. Για το λόγο αυτό, το έργο του Καραλή βραβεύτηκε από το Υπουργείο Προεδρίας μέσω της Ακαδημίας Αθηνών. Το 1967 ο Καραλής ολοκλήρωσε το δίτομο έργο του με την κυκλοφορία του Β’ τόμου που αναφέρεται στα γεγονότα κυρίως του εμφυλίου.\nΗμερομηνία έργου 1957\nΙστορία των δραματικών γεγονότων Πελοποννήσου, 1943-1949 : αμερόληπτος εξιστόρησις του δράματος της Πελοποννήσου στηριζόμενη εις τα πραγματικά γεγονότα κατά τα έτη 1943-1949 - Αθήνα: Αυτοεκδόσεις, 1958-1967.


Δε σας χώρισα εγώ. - ilov.gr\nHome > Your Secrets > Δε σας χώρισα εγώ.\nΔε σας χώρισα εγώ. - Unknown - 25 Οκτ 2015\nΗ κρυφή ιστορία της Μαρίας.\nΤον Γιάννη και τη Τζίνα δεν τους χώρισα εγώ.\nΓνωρίστηκαν στο δημοτικό. Συμμαθητές μέχρι το λύκειο, στο ίδιο τμήμα. Αυτός άριστος μαθητής, αλλά μαζεμένος. Τα γυαλάκια του, τις καζάκες με το καλοσιδερωμένο πουκάμισο από μέσα. Εκείνη, επίσης άριστη μαθήτρια, αλλά ταυτόχρονα δημοφιλής. Η ψυχή κάθε παρέας. Την ήθελαν όλοι και εκείνη δεν ήθελε κανένα, που σήμαινε ότι τους είχε όλους στα πόδια της. Και στην πενθήμερη εκδρομή στην τρίτη Λυκείου, έγιναν ζευγάρι. Ο Γιάννης από ασχημόπαπο έγινε κύκνος, η Τζίνα τον είδε με άλλο μάτι και ανακάλυψαν ότι είναι αδελφές-ψυχές.\nΌχι, τον Γιάννη και τη Τζίνα δεν τους χώρισα εγώ.\nΠέρασαν μαζί στο πανεπιστήμιο στην Αθήνα, στην ίδια σχολή – άκου τύχη, δεν το ‘χαν σχεδιάσει βέβαια! Νοίκιασαν κοντά διαμερίσματα, στο δεύτερο έτος μετακόμισαν μαζί και στο τρίτο αρραβωνιάστηκαν. Μαζί στα μαθήματα, μαζί διάβασμα για εξετάσεις, μαζί πτυχίο, μαζί μεταπτυχιακό, αυτοκόλλητοι. Όλα μαζί. Δεν γινόταν να ξέρεις τον Γιάννη και να μη ξέρεις τη Τζίνα. Δε θα έβλεπες ποτέ τη Τζίνα χωρίς το Γιάννη. Έτσι λένε όλοι. Εγώ ήρθα μετά.\nΑλλά τον Γιάννη και τη Τζίνα δεν τους χώρισα εγώ.\nΕγώ τον Γιάννη τον γνώρισα χρόνια μετά, σε ένα σεμινάριο. Με έστειλαν από τη δουλειά, γιατι ο συνάδελφος που ήταν να πάει αρρώστησε. Στο διάλλειμα του καφέ, παιδεύτηκα με το μηχάνημα. Να είμαι υπεύθυνη ολόκληρου τμήματος και να σκαλώσω σε ένα μηχάνημα του καφέ... Τι να πω. Με βοήθησε ο Γιάννης, κάτσαμε μαζί, χημεία απίστευτη. Μιλήσαμε για τα πάντα. Για οικονομικά, για ποδόσφαιρο, για πολιτικά, για πολιτιστικά, για προσωπικά. Ναι, μου είπε για τη Τζίνα. ‘Οχι όλη την ιστορία. Μου είπε ότι είναι αρραβωνιασμένος, χρόνια τώρα. Η Τζίνα βρισκόταν στο Λονδίνο. ‘Ηθελε να μετακομίσουν εκεί, να βρουν δουλειά. Ο Γιάννης δεν ήθελε. Πήγε εκείνη για ένα χρόνο, να δει πώς είναι τα πράγματα. Βρήκε αμέσως δουλειά, της άρεσε. Της έλειπε ο Γιάννης, αλλά το Λονδίνο την είχε μαγέψει. Η πόλη, τα φώτα, το θέατρο. Η δουλειά καλή, τα λεφτά ακόμα καλύτερα. Ο Γιάννης όμως της είχε ξεκαθαρίσει από την αρχή ότι δεν ήθελε να αφήσει την Αθήνα. Του άρεσε. Και επίσης του άρεσε να μπαίνει στο καράβι και να πηγαίνει στο νησί τους. Εκεί που μεγάλωσε, εκεί που ήταν οι δικοί του, εκεί που έζησε με τη Τζίνα, εκεί που έκανε το πρώτο του τσιγάρο, εκεί που έπαιζε μικρός. Ο χρόνος τελείωνε, ο Γιάννης δεν ήθελε να πάει Λονδίνο, η Τζίνα δε δήλωνε παραίτηση από τη δουλειά. ‘Αλλον ένα χρόνο και βλέπουμε... Ο ένας ήλπιζε ότι θα αλλάξει γνώμη ο άλλος.\nΣας το ορκίζομαι, τον Γιάννη και τη Τζίνα δεν τους χώρισα εγώ.\nΒγήκαμε για ποτό όταν ξεκινούσε ο δεύτερος χρόνος της Τζίνας στο Λονδίνο. Καθυστερούσαν το γάμο μέχρι να βρεθούν στον ίδιο χώρο. Να πω πως δε φτιάχτηκα, δε βάφτηκα, δε χτενίστηκα, δε φόρεσα το φορεματάκι που ξέρω πόσο μου πάει,ψέματα θα πω. Στην τρίχα ετοιμάστηκα και πήγα.\nΌμως, τον Γιάννη και τη Τζίνα δεν τους χώρισα εγώ.\nΟι μαργαρίτες έρχονταν η μία πίσω από την άλλη. Τελικά είναι δυνατά ποτά για να έχουν ένα τόσο αθώο όνομα. Και ενώ μιλήσαμε τόση ώρα για τη Τζίνα και πόσο του λείπει, καταλήξαμε στο κρεβάτι. Με ποπκορν και το λάπτοπ να βλέπουμε ταινία. Μόνο αυτό. Και κοιμήθηκα σπίτι του. Αν ένιωσα ότι με χρησιμοποιούσε γιατί ήταν μόνος; Όχι, και ας ακούγεται αφελές. Περνούσαμε τόσο καλά, ταιριάζαμε τόσο πολύ, που όχι. Το πρωί ήταν άβολο, μες την ευγένεια και την αμηχανία και ας μην είχε γίνει τίποτα. Αλλά κανονίσαμε να συναντηθούμε ξανά το βράδυ.\nΠαρόλα αυτά, τον Γιάννη και τη Τζίνα δεν τους χώρισα εγώ.\nΗ Τζίνα έγινε έξαλλη όταν έμαθε τι έγινε. Καλύτερα να το είχαμε κάνει, τότε θα με έβλεπε απλά σαν μια απλή «αρπαχτή», αλλά τι κατάσταση είναι αυτή τώρα; Ο Γιάννης ακύρωσε το ποτό. Του απαγορεύτηκε η έξοδος. Δεν άκουσα από αυτόν για μερικές εβδομάδες. Θα μπορούσαν να ήταν και μήνες ή χρόνια. Έτσι μου φάνηκαν. Εγώ που ήξερα για τη Τζίνα κι ήξερα ότι δεν είχα τίποτα με το Γιάννη και κανένα δικαίωμα πάνω του, έγινα κομμάτια. Και πήγα με το Γιώργο που με πολιορκούσε μήνες και τον χρησιμοποίησα και λυπάμαι και αν βρει ποτέ την καλοσύνη να με συγχωρήσει, θα μου φύγει ένα τεράστιο βάρος από πάνω μου.\nΠραγματικά, τον Γιάννη και τη Τζίνα δεν τους χώρισα εγώ.\nΌταν με πήρε τηλέφωνο μετά από δύο μήνες και τέσσερις μέρες, άρχισε η καρδιά μου να χτυπά ξανά. Η Τζίνα ήρθε από το Λονδίνο, μιλήσανε, του υποσχέθηκε ότι θα επιστρέψει Αθήνα, όρισαν ημερομηνία γάμου, έπεσαν γονείς, φίλοι και γνωστοί να σώσουν τη σχέση και η Τζίνα επέστρεψε στο Λονδίνο για να κανονίσει τις δουλειές της. Αλλά όταν την πήγε στο αεροδρόμιο, ήξερε ότι δε θα την ξανάβλεπε, όχι ως αρραβωνιαστικιά του. Έτσι κι έγινε.\nΝαι, τα φτιάξαμε, περνάμε τέλεια και κάθε μέρα πετάω στα σύννεφα. Αλλά και κάθε μέρα βρίσκω ένα πουλόβερ της Τζίνας ξεχασμένο σε ένα ντουλάπι, περνάω από το μπαρ που πήγαιναν μαζί, πάω να μαγειρέψω μπιφτέκια και θυμάμαι ότι αυτή ήταν η σπεσιαλιτέ της και το αγαπημένο του. Βλέπω φίλους τους, που ήταν συμμαθητές ή συμφοιτητές τους και νομίζω ότι με κοιτούν με μισό μάτι. Γιατί, μπορεί να έχω το παρόν του και ελπίζω το μέλλον του, αλλά δεν έχω τίποτα από το παρελθόν του. Αυτό ανήκει αποκλειστικά σε εκείνη. Και δεν μπορώ να σας περιγράψω πόσο τη ζηλεύω γι αυτό. Δε θέλω να πάω στο νησί του γιατί οι μητέρες τους ακόμα πίνουν τον καφέ τους μαζί, γιατί όλοι περίμεναν το προσκλητήριο του Γιάννη και της Τζίνας. Δύο φορές χωρίσαμε. Τη μία τον πήρε η Τζίνα κλαμένη, να το ξαναπροσπαθήσουν, τόσα χρόνια, μπλα μπλα, την άλλη τον έπιασαν εκείνον οι τύψεις. Κάτι θα ‘πε και κείνη η μάνα του, σίγουρα. Εγώ δεν έκανα και δεν είπα τίποτα. Ούτε κάτσε, ούτε σ’αγαπάω, ούτε τίποτα. Έφυγα απ’ το το σπίτι, να μη νιώσει άβολα, να μην τον πιέσω. Λες και αν τον πίεζα, και καθόταν θα είχα κερδίσει τίποτα; Ήρθε μόνος του πίσω και τις δυο φορές. Είμαστε τέσσερα χρόνια μαζί πλέον. Ταιριάζουμε, είμαστε ερωτευμένοι, λέμε να αρραβωνιαστούμε... Η Τζίνα δεν ξέρω πια τι κάνει.\nΤελικά, μάλλον τον Γιάννη και τη Τζίνα, εγώ τους χώρισα.


Ταξιδιωτικό Αθήνα – Πρέσπες από χώμα - Με Honda Varadero - BIKEIT!\nΠαρασκευή, 21 Σεπτεμβρίου 2012 11:35\nΤαξιδιωτικό Αθήνα – Πρέσπες από χώμα - Με Honda Varadero\nΙχνηλάτης στη Βάλια Κάλντα\n‘‘…έχουμε αφήσει ήδη 15 χιλιοστά ελαστικού σε Βαρδούσια, Άγραφα, Βάλια Κάλντα και συνεχίζουμε. Οι Πρέσπες είναι κοντά και σε λίγο πλησιάζουμε. Ανυπομονώ...’’Με ένα Honda Varadero και ένα Jeep Grand Cherokee διασχίζουμε την Ελλάδα από χώμα με προορισμό τις Πρέσπες, μήνα Μάϊο, με την θερμοκρασία να κυμαίνεται σε χειμωνιάτικα επίπεδα και τη βροχή να δυσκολεύει σημαντικά τη διαδρομή.\nΑχνά, ανάμεσα από τα κενά της χειροποίητης κουρτίνας και κάτω από αυτήν, ανάμεσα στο ξύλινο χωριάτικο τελάρο του παραθύρου, διακρίνεται η κορυφή των Αγράφων. Είναι ήδη 09:00 το πρωί και το κορμί παγωμένο από τη μάχη με τους -2οC της προηγούμενης βραδιάς διαμαρτύρεται και, λογικά, τυλίγεται ξανά σαν το κρεμμύδι κάτω από τα παπλώματα. Στο πλακόστρωτο της παραδοσιακής πλατείας των Κορυσχάδων, το Honda Varadero και το Jeep Cherokee αποτελούν τους μοναδικούς τουρίστες που χαζεύουν την πρωινή ομίχλη.\nΟ ήχος από το παγωμένο νερό που αναβλύζει στις βρύσες της πλατείας συνοδεύει τη μελωδία των 10 κυλίνδρων, μοτοσυκλέτας και αυτοκινήτου. Χαιρετιούνται, απομακρύνονται και ο βαρύς, μεστός ήχος του Varadero τραβάει τον δικό του, μοναχικό δρόμο. Με την άσφαλτο να ελίσσεται έξω από το Καρπενήσι και τον δρόμο να ανηφορίζει και να χάνεται, τα κιλά του Varadero αποδεικνύονται ιδανικά και “εύκολα”. Το τοπίο εναλλάσσεται και γρήγορα η άσφαλτος δίνει τη θέση της στο χώμα, όπου και αρχίζει το «κυρίως πιάτο» της διαδρομής. Στόχος, το ορεινό πέρασμα, πάνω από τον όγκο των Αγράφων, πίσω από το ομώνυμο χωριό, ακόμη όμως βρισκόμαστε μακριά. Το κατέβασμα προς τον Ταυρωπό ή Μέγδοβα γίνεται γρήγορα και η στάση στο γεφύρι κρίνεται απαραίτητη. Πάνω και κάτω, στη διαδρομή του ποταμού, το βουνό έχει σκιστεί, υποταγμένο στα νερά που κατεβαίνουν ήρεμα, αφού κάνουν στάση στην τεχνητή λίμνη Ταυρωπού, δίνοντας ζωή και ενέργεια στην περιοχή. Το Varadero αρχίζει να ανηφορίζει το βουνό από την αριστερή πλευρά του ποταμού που μας επιφυλάσσει ακόμα πολλές εκπλήξεις -εκτός από τα μαύρα σύννεφα που βρίσκονται ώρα τώρα στο διάβα μας. Μας ακολουθούν από το πρωί, σαν καλή συντροφιά, αφού έχουν κρατήσει τις ευεργετικές, κουραστικές για οδήγηση δε, ακτίνες του ηλίου, μακριά μας. Το υψόμετρο συνεχώς μεγαλώνει και το ποτάμι κάτω χάνεται. Μόνο η βοή του ακούγεται, που προδιαθέτει να το πλησιάσεις και να το αγγίξεις. Το τοπίο είναι εκπληκτικό, με τις κορφές να απλώνονται μέχρι εκεί που φτάνει το μάτι, σε κάνει να εκτιμάς τις ομορφιές της χώρας μας.\nΚάπου στο βάθος, πίσω από αυτές τις κορυφές, βρίσκεται η Λίμνη Πλαστήρα. Επιλέγουμε τη διαδρομή προς Ανθηρό, αφήνοντας το χωριό Άγραφα στα αριστερά, όπου ο δρόμος χωρίζει. Η κατάβαση ξεκινά, το ποτάμι ολοένα και μεγαλώνει στα μάτια μας και το καραφλό τοπίο γεμίζει ασφυκτικά από κάθε λογής φυτό. Οι τροχοί του Varadero γλιστρούν στο απάτητο έδαφος, αλλά το χαμηλό κέντρο βάρους βοηθά στη δύσβατη διαδρομή. Ευτυχώς που έχει Dual CBS στα φρένα και δεν μπλοκάρουν εύκολα, διατηρώντας το βαρύ Honda σταθερό στην πορεία του. Λίγο πιο πίσω, το Cherokee αρχίζει να χαϊδεύει με τις πόρτες του τα κλαριά, ο δρόμος στενεύει, τα φυτά πυκνώνουν στη μέση και προδίδουν την αραιή χρήση του δρόμου, βάζοντάς μας περίεργες ιδέες. Είναι ακόμη στα τελευταία του ο χειμώνας, και οι δασικοί δρόμοι εμφανίζονται μπροστά μας ταλαιπωρημένοι. Το ποτάμι καθρεπτίζεται στη ζελατίνα του Varadero αλλά έχει φουσκώσει και μαζί του έχει παρασύρει το παλιό, κατασκευασμένο από σχοινιά γεφύρι για τους πεζούς. Πλήθος από στρογγυλές, ποταμίσιες πέτρες έχουν εκβάλει στην όχθη και η προσπέλαση είναι αδύνατη.\nΑνεβαίνοντας στα Άγραφα\nΈχει ήδη αρχίσει να ψιχαλίζει, το χώμα να μουσκεύει και ακόμη δεν έχουμε φτάσει στα μέσα της διαδρομής. Αν περνούσαμε το ποτάμι, μετά τον Ανθηρό, θα βλέπαμε τη Λίμνη Πλαστήρα. Τώρα πρέπει να γυρίσουμε πίσω, να ανέβουμε ξανά ψηλά και να πάμε πάνω από τα Άγραφα, δίπλα από το χωριό, από τις κορυφές. Είναι πιο όμορφη διαδρομή, αλλά είναι άγνωστο αν καταλήγει κάπου ή αν ο δρόμος έχει υποστεί καθίζηση. Επιλογές δεν υπάρχουν και καθώς οι ψιχάλες εντείνουν την παρουσία τους στη ζελατίνα του Arai, η πρώτη σχέση κουμπώνει στο κιβώτιο. Η ανάβαση βρίσκει το Varadero να πλαγιολισθαίνει συνεχώς, αφού η γλίτσα κυριαρχεί παντού. Το στεγνό, διασκεδαστικό κατέβασμα στο ποτάμι, τώρα σαν ανέβασμα, απαιτεί προσπάθεια και κόπο για να κρατηθεί το Honda στη θέση του. Ευτυχώς το γκάζι του είναι γλυκό και βοηθά και η θέση οδήγησης χαμηλή. Ποιος ξέρει, έτσι που γλιστράει, μπορεί να χρειαστεί να πατήσω και αυτό γίνεται εύκολα με το μεγάλο Honda. Το σφικτό από δέντρα τοπίο ελευθερώνεται, το ποτάμι βρίσκεται ξανά χαμηλά και κορφές έχουν αρχίσει να φαίνονται και πάλι. Η βροχή όμως επιμένει και τα Dainese τσακώνονται μαζί της προκειμένου να κρατήσουν τα σώματα ζεστά, και όπως ήταν αναμενόμενο, βγαίνουν νικητές.\nΜε τη θερμοκρασία να πέφτει ενώ ανεβαίνουμε συνεχώς, η ζελατίνα θολώνει. Την ανοίγω και η βροχή χτυπά με δύναμη το πρόσωπό μου. Οι μυρωδιές περνούν αφιλτράριστες στα πνευμόνια, τονώνοντας το πιεσμένο από τη μεγαλούπολη αναπνευστικό σύστημα. Αν και η διαδρομή είναι γνωστή από παλιά, το τοπίο έχει αλλάξει δραματικά λόγω του καιρού. Η ομίχλη πυκνώνει, τίποτα δεν φαίνεται σε απόσταση αναπνοής. Πρέπει να φτάσω πρώτα στη διασταύρωση για να τη δω και πώς να σιγουρευτώ για τη συνέχεια, αφού δεν φαίνεται η κατεύθυνση της διαδρομής; Μέχρι και οι θεόρατες ξύλινες πόρτες, που απαγορεύουν τη διέλευση με πονηρεύουν, αφού συνήθως τις βάζουν στη μέση του δρόμου, για να μπλοκάρουν τη διέλευση των ζώων. ‘‘Όχι Θεέ μου’’, σκέφτομαι… και παρακαλώ να βρίσκονται εκεί για να περιφράξουν την είσοδο και έξοδο από κάποιο μαντρί, μη γυρίσω ξανά πίσω… Και είναι όντως έτσι, αφού οι αγελάδες ή μοσχάρια- ό,τι και αν είναι αυτά- μας φράζουν τον δρόμο. Η αγωνία εντείνεται, καθώς έχουμε να δούμε άνθρωπο εδώ και ώρες.\n‘‘Πού πάτε ορέ παιδιά;’’, ρώτησε όλο απορία ο βοσκός με το ολόσωμο στρατιωτικό αδιάβροχο, για να συνεχίσει ‘‘πήγαινε όλο δεξιά, σε κάθε διασταύρωση’’ καθοδηγώντας μας προς τη λίμνη. Φύγαμε αφήνοντας πίσω μία βαθιά ροδιά πάνω στη λάσπη και τον βοσκό γεμάτο ικανοποίηση που αντάλλαξε έστω και δυο κουβέντες, αυτήν την άσχημη μέρα.\nΤο πέρασμα από την κορυφή είναι καταπληκτικό, οι χιονούρες, από τον δύσκολο χειμώνα έχουν διατηρήσει το πάχος τους στα 2 μέτρα, δυσχεραίνοντας τη διέλευση του Cherokee. Όπως και τα σπασμένα βράχια που συναντήσαμε πριν, απ’ όπου το μεγάλο Jeep χώρεσε στον πόντο. Το Varadero δεν έχει τέτοια προβλήματα, επιταχύνει και φεύγει. Παρά τη βροχή που έχει δυναμώσει, τη λάσπη που έχει βαθύνει και γλιστράει, η επιλογή χωμάτινων ελαστικών της Metzeler αποδεικνύεται ιδανική. Τα τακούνια χώνονται βαθιά στο χώμα ανοίγοντας νέους δρόμους, το μπροστινό δεν φεύγει με τίποτα από τη διαδρομή του και το πίσω ελαστικό γυρίζει πετώντας λάσπη στο Cherokee που ακολουθεί, συνήθως με την τετρακίνηση κλειδωμένη και πηγαίνοντας ‘‘με το πλάι’’. Η Λίμνη Πλαστήρα φαίνεται και η φίλη μας η Σαλαμάνδρα, καθισμένη σε μια πέτρα, μας δείχνει την κατεύθυνση.\n"Kαλύτερη θέα, έχουν μόνον τα αεροπλάνα"\nΠάπλωμα μέσα, πάπλωμα και έξω, μόνο που αυτό του Varadero είναι διαφορετικό. Το όμορφο καλλίγραμμο Honda στέκεται μπροστά από το Cherokee και το βάρος της ομίχλης που ακουμπά πάνω του από χτες το βράδυ, το έχει μουλιάσει. Αν μπορούσε, θα χτύπαγε την πόρτα να μπει μέσα, να σκουπιστεί και να ξαποστάσει. Έχουμε αργήσει, είναι ήδη 10:00 το πρωί, αλλά μου είναι δύσκολο να αφήσω τη θέα της Λίμνης πίσω μου και να συνεχίσω. Το όραμα του Νικόλαου Πλαστήρα για την κατασκευή της, πριν από 100 περίπου χρόνια, βύθισε στο υγρό σκοτάδι τα χωριά της ορεινής Καρδίτσας, αλλά ταυτόχρονα έδωσε πνοή και ζωντάνια στη γύρω περιοχή. Έτσι, είναι πραγματικά δύσκολο να σηκώσεις τα μάτια σου από τη Λίμνη Ταυρωπού, όπως αλλιώς λέγεται, και να συνεχίσεις παρακάτω. Άλλωστε ο κύκλος είναι μεγάλος και η διαδρομή πανέμορφη, όποια μεριά και αν επιλέξεις. Τα δέντρα πλαισιώνουν τις άκρες του δρόμου σαν χιονοδείκτες, αφήνοντας μικρά κενά, απ’ όπου η θέα της Λίμνης σε προκαλεί. Σε περιμένει, με στρωμένο το επίσημο, πράσινο χαλί της μέχρι τις όχθες, εκεί όπου συναντάται με το γλυκό, παγωμένο ακόμη, νερό. Ιεροσυλία ή όχι, το περπάτημα υπό τους ήχους των θηριωδών βατράχων που πηδούν ανάμεσα από τα φυτά που εξέχουν από το νερό, είναι αξέχαστη εμπειρία. Όπως και η θέαση των αλόγων που προσφέρονται για ιππασία και βόλτα στο μαλακό, βρεγμένο γρασίδι. Το Varadero άλλωστε είναι βαρύ και γλιστράει στη γλίτσα που έχει σχηματίσει η πρωινή βροχούλα.\nΤην επόμενη φορά, θα το παρκάρω στον παρακείμενο δρόμο. Θα περπατήσω μέχρι τα πανύψηλα δέντρα και θα αναζωπυρώσω τα κάρβουνα που μαρτυρούν το χθεσινό φαγοπότι, μέσα στις κυκλικά τοποθετημένες, βοτσαλένιες πέτρες. Το περιβάλλον είναι ό,τι καλύτερο για τέτοιου είδους δραστηριότητες, αρκεί να έχεις καλή παρέα και φυσικά χρόνο. Σαν φαντάσματα κάποιας επικής ταινίας, ο ήχος των τακουνιών μας των Metzeler Karoo μας συντροφεύει κατά τη διάρκεια του ταξιδιού, ειδικά μόλις οι ταχύτητες ξεπερνούν τα 120 χιλιόμετρα. Είναι πραγματικότητα πως η πλεύση επάνω τους θυμίζει σκάφος σε φουρτουνιασμένη θάλασσα, αφού η διαφορά ύψους μεταξύ των τακουνιών δημιουργεί σκαλοπάτια που μετακινούν συνεχώς τη μοτοσυκλέτα. Μικρό το κακό, αφού συνηθίζεται γρήγορα και ουσιαστικά δεν απαιτεί ιδιαίτερους χειρισμούς κατά την οδήγηση. Ιδίως στα κλειστά κατηφορικά κομμάτια μετά τη λίμνη όπου η άσφαλτος δεν είναι ό,τι καλύτερο, τα χωμάτινα μπορεί να ‘‘πλέουν’’, αλλά ζεσταίνονται γρήγορα και δεν γλιστρούν.\nΗ συννεφιά μας παρακολουθεί, στο πέρασμα από τα Τρίκαλα, αν και θα προτιμούσαμε να απουσίαζε για να απολαύσουμε την υπέροχη θέα. Μόλις που διακρίνονται αχνά οι βράχοι των Μετεώρων και, μεγαλώνουν σταδιακά στα μάτια, καθώς πλησιάζουμε. Το βιολογικό ρολόι αρχίζει να χτυπάει και το Καστράκι, το πέρασμα για τις Μονές, μας υποδέχεται ευχάριστα. Βρέχει και το νερό γλύφει τους βράχους και κυλά στις σχεδόν κάθετες, από βότσαλα φτιαγμένες πλαγιές. Μπορεί να υπήρχε θάλασσα εδώ πριν από εκατομμύρια χρόνια, έτσι μαρτυρά η φύση. Όπως και να έχει, οι μοναχοί εδώ έχουν τα καλύτερα ρετιρέ στον κόσμο.\nΤο τοπίο μεταμορφώνεται από λεπτό σε λεπτό, με τα βότσαλα των Μετεώρων να δίνουν τη θέση τους στα πλατάνια του Μετσόβου, και στα “χάνια” της διαδρομής, όπου παλιότερα αλλά και τώρα, οι ταξιδιώτες σταματούσαν για να ταΐσουν άλογα και εαυτούς. Με τη σειρά μας, διαπιστώνουμε πως ο πολιτισμός έχει εισβάλει και σε αυτά, μετατρέποντάς τα σε μικρά παντοπωλεία, αφήνοντας την παράδοση στην άκρη, για χάρη της επιβίωσης. Ευτυχώς η φασολάδα έχει παραμείνει αλώβητη και μαζί της το τοπίο. Μέχρι και η καινούρια άσφαλτος που οδηγεί προς τη Μηλιά και αριστερά στη Βάλια Κάλντα δείχνει να προέρχεται από άλλο πλανήτη. Στέκεται εκεί σαν να ίπταται, σαν να μη θέλει να λερώσει με την πίσσα της το χώμα και τα λιβάδια κατά μήκος της διαδρομής. Το δάσος μάς υποδέχεται με ανοιχτές αγκάλες και ένα ακόμη όνειρο έχει γίνει πραγματικότητα. Η ηρεμία του Εθνικού Δρυμού, Βάλια Κάλντα, σπάει από το γουργουρητό των Varadero και Grand Cherokee, τα οποία υποδεικνύοντας τον ανάλογο σεβασμό, βάζουν κόφτη στις 1.000σ.α.λ. και περιορίζουν τα άσκοπα παιχνίδια ιπποδύναμης. Οι μυρωδιές από το μουλιασμένο δάσος κυριαρχούν παντού, και μία σχέση στο κιβώτιο του Varadero αρκεί για να απολαύσω το δώρο του Μεγαλοδύναμου. Αυτό που πρόλαβε να προστατεύσει το κράτος επονομάζοντάς το σε Εθνικό Δρυμό, και αφήνοντας έξω όποια «πολιτισμένη» βλέψη. Η ηρεμία κυριαρχεί και αν ξαποστάσεις, σίγουρα θα δεις κάποιο άγριο ζώο να βολτάρει αμέριμνο. Μόνον η βοή του Αώου εισχωρεί στο είναι σου και σε χαλαρώνει, μέχρι το πέρασμά του για το Αρκουδόρεμα. Εκεί όπου οι αρκούδες συγκεντρώνονται για συζήτηση, καφεδάκι και πικ -νικ.\nΌχι δεν συναντηθήκαμε με κάποια από αυτές, αν και πολύ θα το θέλαμε. Οι εκδρομείς έχουν μαζέψει τα σκουπίδια τους, τα σημάδια από φωτιές όμως υποδηλώνουν την προηγούμενη παρουσία τους. Αρχίζει να βρέχει και η ομίχλη έχει σκεπάσει τα πάντα, πάνω από τα 20 μέτρα. Εγκλωβισμένοι από τον ουρανό που έχει κατέβει χαμηλά, θέλουμε να κάτσουμε κι άλλο, να χαζέψουμε τις κορφές των θεόρατων, αιωνόβιων ελάτων, που ξεχωρίζουν στο βάθος. Απίστευτο θέαμα και μέσα στην ατυχία μας, είμαστε τελικά τυχεροί που βρέχει. Ο αέρας, η ομίχλη, η υγρασία και οι μυρωδιές επιδρούν επάνω μου σαν μαγικό άγγιγμα, με τίποτα δεν αλλάζω αυτήν την αίσθηση με την θαλπωρή του Jeep. Θέλω να οδηγήσω το Grand Cherokee στο χώμα, να δω τι ‘‘παιχνίδια’’ κάνει, αλλά δεν αποχωρίζομαι το Varadero. Κρύβει έντεχνα τα κιλάκια του στο χώμα και μόνον το ρεζερβουάρ μπορεί να προδώσει την καταγωγή του, αφού η μακρινή συγγένεια με τις μοτοσυκλέτες που έτρεχαν παλιά στο Dakar είναι ορατή όταν κινείσαι χαλαρά ακόμη με γρήγορες ταχύτητες. Μέχρι και οι αναρτήσεις του είναι ανεκτές σε ταξιδιωτική ή οριακή χρήση, με το πιρούνι να αποτελεί το ισχυρό σημείο και το αμορτισέρ με τη μικρή διαδρομή, την αδυναμία του. Η ελευθερία κίνησης, η άνεση με την οποία διαδέχεται τις στροφές με την ελάχιστη συμβολή μου, η άμεση επαφή που έχω με τη φύση, ανακαλύπτοντας συνεχώς κάθε εκατοστό της διαδρομής, δεν μπορούν να αντικατασταθούν με τίποτα. Θέλω να μείνω εδώ για πάντα. Όσο για εσάς με το Grand Cherokee, θα σας δω στις Πρέσπες.\nΠλαζ και πέτρινα σπιτάκια\nΣτο μικρό ξύλινο τραπεζάκι, στην άκρη του δρόμου, ανάμεσα στα μισογκρεμισμένα σπίτια στο Περιβόλι, το μόνο που συναντάς είναι άδεια μπουκάλια μπύρας, ξεχασμένα από κάποιο παραδοσιακό γλέντι που σπάνια παίρνει σάρκα και οστά στην επαρχία. Ίσως ήταν η ώρα περίεργη, ίσως η παρέα που γλέντησε να κοιμάται τώρα κουρασμένη από την παράνομη υλοτομία. Όλα συνηγορούν στην απόφαση να φύγουμε γρήγορα για Γρεβενά. Την επόμενη φορά, μπορεί να κάτσουμε εδώ για φαγητό. Ο δρόμος κατηφορίζει, είναι δύσκολο να προσανατολιστείς, αφού δείχνει να γυρίζει Νότια. Το Varadero, αλώβητο από τις χωμάτινες διαδρομές που έχει κάνει μέχρι στιγμής, συνεχίζει προς Γρεβενά και Πρέσπες, με τον ανεμοθώρακα να σταματάει μέρος της καταρρακτώδους βροχής. Τα λάστιχα καθαρίζουν το νερό με τη χάραξή τους και στις στροφές αποδεικνύονται για μία ακόμη φορά ικανοποιητικά. Η διαδρομή προς τις Πρέσπες ορίζει και το τέλος του ταξιδιού, οπότε η ταχύτητα μειώνεται προκειμένου να καθυστερήσει το ωραίο θέαμα. Μερικές από τις ομορφότερες διαδρομές της Ελλάδας είναι ήδη παρελθόν, έχουν καταγραφεί στον σκληρό δίσκο του εγκεφάλου, και το τριεθνές πλησιάζει, διαιρώντας στα τρία τη Μεγάλη Πρέσπα. Από τις κορυφές των Αγράφων, την ηρεμία της Λίμνης Πλαστήρα, τα μοναστήρια των Μετεώρων και τη χλωρίδα του Εθνικού Δρυμού, Βάλια Κάλντα, στους ρυθμούς της Πρέσπας.\nΠοτέ δεν σκέφτηκα σοβαρά να αγοράσω Varadero, αλλά μετά από αυτό το ταξίδι, το μεγάλο 1000 της Honda με κέρδισε. Η χαλαρότητά του να κάνει τα πράγματα να συμβαίνουν επιβεβαιώθηκε με τον καλύτερο τρόπο. Δεν ξέρω αν θα το αγόραζα και πάλι, αλλά σίγουρα κέρδισε μια θέση στην καρδιά μου, όπως και ο Άγιος Γερμανός, το χωριουδάκι, βορειοανατολικά της Πρέσπας. Εδώ οι άνθρωποι ζουν σε διαφορετικούς ρυθμούς. Μόνοι επισκέπτες οι πεζοπόροι, οι ψαράδες και κάποιοι που έχουν ως κύριο μέλημά τους τη χαλάρωση. Η Πρέσπα άλλωστε προδιαθέτει για ηρεμία, με τα σταθερά νερά της και τις παλιές, ξύλινες βαρκούλες που ξεκουράζονται στην άμμο, πρόθυμες να σε μυήσουν στον μαγικό της κόσμο. Παρακάτω, η ‘‘πλαζ’’ γεμίζει από τοπικούς από τα γύρω χωριά, και μακρύτερα, από την Καστοριά και Φλώρινα, αφού εκεί ο κόσμος εναποθέτει τις τελευταίες του ελπίδες για δροσιά τους καλοκαιρινούς μήνες.\n‘‘Να πάρετε τα δικά μου φασόλια, είναι ποταμίσια’’ είπε ο Γέροντας, για να δείξει πως ακόμη και στα πιο μικρά χωριά, ο ανταγωνισμός με την παρακείμενη ‘‘Μπάμπο’’ καλά κρατεί.\nΤα σπιτάκια όπου μένουν είναι παλιά, πέτρινα και διατηρημένα στο ίδιο στυλ επί σειρά ετών, με τα ξύλινα στενά μπαλκονάκια τους να στέκουν αγέρωχα. Έφτασε η ώρα να φύγουμε, ο ομορφούλης σκύλος, μετά από τόσα χάδια, δίπλωσε τα αυτιά, έκατσε σταυροπόδι και κοίταξε με τα μάτια γεμάτα απορία. ‘‘Μην ανησυχείς, θα τα πούμε σύντομα’’.\nΤελευταία τροποποίηση στις Παρασκευή, 21 Σεπτεμβρίου 2012 12:17\nΤαξιδιωτικό στα Άγραφα – Πέρασμα Νιάλας\nΠερισσότερα σε αυτή την κατηγορία: « Ταξιδιωτικό – Μαστοροχώρια Γρεβενών – 2ο μέρος - Δυτικά Μαστοροχώρια Ταξίδι – Χώρα Άσκιου Όρους: Ένας ξεχασμένος κόσμος »


Εφημερίδα Αγροτική Φωνή - Αυξημένο ενδιαφέρον για τις εξαγωγές ελληνικού κρασιού παρουσιάζει η αγορά της Νότιας Κορέας\nΤελευταία νέα Αυξημένο ενδιαφέρον για τις εξαγωγές ελληνικού κρασιού παρουσιάζει η αγορά της Νότιας Κορέας\nΚατακόρυφη αύξηση σε ποσοστό 407% σημείωσαν οι εξαγωγές ελληνικού κρασιού στη Νότια Κορέα τους πρώτους τέσσερις μήνες του 2016, όπως αναφέρεται σε ενημερωτικό έγγραφο του Γραφείου Οικονομικών και Εμπορικών Υποθέσεων (ΟΕΥ) στην ελληνική πρεσβεία στη Σεούλ. Το 2013 οι ελληνικές εξαγωγές κρασιού ήταν αξίας μόλις 5.000 δολαρίων και ουσιαστικά δεν υπήρχαν ελληνικά κρασιά στην αγορά της χώρας. Όμως, το 2015 οι εξαγωγές ελληνικών κρασιών αυξήθηκαν σε 68.000. Χάρη στο εφαρμοζόμενο πρόγραμμα προβολής και προώθησης των ελληνικών κρασιών, οι εξαγωγές τους στους 4 πρώτους μήνες του 2016 αυξήθηκαν κατακόρυφα και έφτασαν ήδη τα 47.000 δολάρια. «Τα νούμερα είναι όντως μικρά, αλλά σημασία έχει η παρουσία 15 ελληνικών επιχειρήσεων στην αγορά, έστω και με συμβολικά ακόμη επίπεδα πωλήσεων», τονίζει ο υπεύθυνος του Γραφείου ΟΕΥ κ. Αθανάσιος Καραπέτσας.\nΚαι προσθέτει: «Η κορεατική αγορά κρασιού είναι της τάξεως των 200 εκατ. δολαρίων, αλλά το κρασί αποτελεί μόλις το 1,8 % της αγοράς οινοπνευματωδών. Αυτό, σε συνδυασμό με το πολύ μεγάλο ενδιαφέρον που παρατηρείται για το κρασί, κυρίως μεταξύ των νέων ανθρώπων, συνηγορεί ότι η ταχεία ανάπτυξη της αγοράς θα συνεχιστεί.\nΓια να επιτύχουμε, όμως, τη εδραίωση του ελληνικού κρασιού θα χρειασθεί η ενεργοποίηση των ίδιων των εξαγωγέων μας, συμπεριλαμβανόμενης της εδώ φυσικής παρουσίας, μέσω συμμετοχών σε εκθέσεις, αποστολές, κλπ. Ασφαλώς και δεν εννοώ ότι αν έλθουν οι εξαγωγείς μας, θα κλείσουν αμέσως δουλείες. Δυστυχώς, οι Κορεάτες δεν ξέρουν καν ότι η χώρα μας παράγει κρασί. Σε αυτό, όμως, με βεβαιότητα θα βοηθήσει σημαντικά η γενική προβολή, που ήδη γίνεται πάρα πολύ επιτυχημένα. Βέβαια, υπάρχει ακόμη πάρα πολύ δουλειά να γίνει. Αν όμως κινηθούμε σωστά και μεθοδικά, οι προσπάθειές μας και οι επιχειρήσεις μας θα ανταμειφθούν».\nΣτο πλαίσιο του προγράμματος προβολής των ελληνικών κρασιών στη Νότια Κορέα, πραγματοποιήθηκαν οι εξής δράσεις:\n1. Στη Σεούλ, στις 15/6/2016, Ξενοδοχείο Plaza\nMaster Class με τη συμμετοχή 65 περίπου επιλεγμένων εισαγωγέων, διανομέων, σομελιέ, καταστημάτων, κλπ. Παρουσιάστηκαν 9 ελληνικά κρασιά.\nΑκολούθησε ελεύθερη γευστική δοκιμή 26 ελληνικών κρασιών, στην οποία συμμετείχαν περίπου 200 προσκεκλημένοι, επίσης από τον επιχειρηματικό κόσμο του κρασιού.\nΤο βράδυ διοργανώθηκε δείπνο για δημοσιογράφους, με τη συμμετοχή 25 ατόμων, στο οποίο παρουσιάστηκαν 8 κρασιά\n2. Στην πόλη Ταετζόν, στις 16/6/2016, σε συνεργασία με το πανεπιστήμιο Woosong, πραγματοποιήθηκε Master Class για την παρουσίαση 6 ελληνικών κρασιών, το οποίο παρακολούθησαν 40 άτομα.\n3. Στο Πουσάν, στις 17/6/2016, Ξενοδοχείο Park Hyatt\nMaster Class με τη συμμετοχή 50 περίπου επιλεγμένων εισαγωγέων, διανομέων, σομελιέ, αλυσίδων καταστημάτων, κλπ. Παρουσιάστηκαν 9 ελληνικά κρασιά.\nΑκολούθησε ελεύθερη γευστική δοκιμή 26 ελληνικών κρασιών, στην οποία συμμετείχαν περίπου 150 προσκεκλημένοι, επίσης από τον επιχειρηματικό κόσμο του κρασιού.\nΤο βράδυ διοργανώθηκε δείπνο για δημοσιογράφους, με τη συμμετοχή 25 ατόμων, στο οποίο παρουσιάστηκαν 8 κρασιά.\nΤο σύνολο των δράσεων αυτών ήταν απόλυτα επιτυχημένες, τόσο από οργανωτική άποψη και συμμετοχή, όσο και ως προς το περιεχόμενό τους και είναι βέβαιο ότι θα έχουν πολύ θετική απήχηση στην αγορά.\nΣτο πλαίσιο του προγράμματος για την προώθηση του ελληνικού κρασιού στην Κορέα, είχε προηγηθεί η συμμετοχή στη Seoul International Wines & Spirits Expo, πρόσκληση δημοσιογράφων στην Ελλάδα και η προώθηση δημοσιευμάτων σε έντυπα και ηλεκτρονικά μέσα μαζικής ενημέρωσης.\nΚατηγορία: Κατηγορίες Άρθρων\tΔημοσιεύθηκε : 23 Ιουνίου 2016 Η εφημερίδα μας


Αντιγήρανση Μυστικά: Τα μυστικά της νεότητας σε κάθε ηλικία - Tromaktiko.gr\nΑντιγήρανση Μυστικά: Τα μυστικά της νεότητας σε κάθε ηλικία\nΗ γήρανση είναι μια διαδικασία που προκαλεί μικτά συναισθήματα. Μερικά σημάδια εμφανίζονται αργά και απαλά, ενώ άλλα μπορούν να χρειάζονται προσοχή. Ως επί το πλείστον, η έγκαιρη προσοχή με τοπικές θεραπείες είναι η πρώτη γραμμή φυσικής άμυνας, ειδικά για όσους έχουν ηλικία μεταξύ 20 και 30 ετών. Το μεγαλύτερο μέρος της γήρανσης επηρεάζεται από τη γενετική, την εθνικότητα, την έκθεση στον ήλιο, και τι κάνετε (ή δεν κάνετε) για τη φροντίδα του δέρματός σας. Σύμφωνα με τον Jeremy Brauer, MD, βοηθό κλινικό καθηγητή στο Πανεπιστήμιο της Νέας Υόρκης, οι πιο αξιοσημείωτες αλλαγές είναι: μειωμένη ελαστικότητα του δέρματος, πιο σκοτεινή μελάγχρωση, μέγεθος πόρων, έντονες γραμμές, συνολική αραίωση του μυός και του λίπους του προσώπου.\nΒασική αντιγήρανση στα 40\nΟι άνθρωποι αρχίζουν να παρατηρούν την εμφάνιση γήρανσης στα 30 και στα 40 τους, λέει ο David Lortscher, MD, πιστοποιημένος δερματολόγος και ιδρυτής της πρακτικής τηλεδεματολογίας Curology. «Ο φυσικός κύκλος ζωής του δέρματος αρχίζει να επιβραδύνεται, που σημαίνει την εμφάνιση αποχρωματισμού, ρυτίδων, χαλάρωσης και μείωσης της παραγωγής κολλαγόνου», λέει. Οι ορμονικές αλλαγές μπορεί επίσης να προκαλέσουν ακμή ενηλίκων, δίνοντάς σας αναδρομές στις εφηβικές εξάρσεις. Αν δεν χρησιμοποιείτε ήδη αντιγηραντικά προϊόντα φροντίδας του δέρματος στα 40 σας, τώρα είναι η ώρα. Για τις προσαρμοσμένες συνταγές συνταγών των πελατών του, ο Lortscher χρησιμοποιεί βιταμίνη C και ρετινοειδή. Αυτά τα δύο τοπικά συστατικά υποστηρίζονται από δεκαετίες έρευνας και κλινικών δοκιμών. Τα ρετινοειδή όπως η τρετινοΐνη διεγείρουν το κολλαγόνο, αποτρέπουν και θεραπεύουν τις υπάρχουσες ρυτίδες, και ακόμη καταπολεμούν την ακμή. Υπάρχει μια προειδοποίηση σχετικά με τα ρετινοειδή: Οδηγούν σε φωτοευαισθησία, επομένως η καθημερινή χρήση αντηλιακού πλήρους φάσματος υψηλού SPF (ελάχιστο SPF 50) είναι απαραίτητη. Η τοπική βιταμίνη C είναι μια εξαιρετική εναλλακτική λύση. Προωθεί επίσης την ανάπτυξη κολλαγόνου, καταπολεμά τις ρυτίδες, ακόμη και καθαρίζει τις ζημιές από τις ακτίνες UV, λέει ο Lortscher.\nΑντιγήρανση στη δεκαετία των 50\nΚαθώς οι ίδιες διαδικασίες γήρανσης της δεκαετίας των 40 συνεχίζονται στη δεκαετία των 50, ο Lortscher προειδοποιεί ότι η εμμηνόπαυση μπορεί να ενισχύσει τα σημάδια για τις γυναίκες. Η αλλαγή των επιπέδων οιστρογόνων μπορεί να οδηγήσει σε ξηρότερο δέρμα. Η απώλεια κολλαγόνου μπορεί να οδηγήσει σε χαλάρωση του δέρματος κατά μήκος της γνάθου και γύρω από τα μάτια. Χρόνια έκθεση στον ήλιο θα δημιουργήσει τραχιά υφή του δέρματος και ηλιακές κηλίδες. Θα σας βοηθήσει για να μαλακώσετε το ξηρό, τραχύ δέρμα να δοκιμάσετε το dermarolling – που ονομάζεται επίσης microneedling. Το Microneedling μπορεί να μοιάζει με μια έκδοση παιχνιδιού μιας μεσαιωνικής συσκευής βασανιστηρίων (και μπορεί να είναι λίγο άβολο), αλλά μπορεί να είναι το κλειδί για την ενίσχυση του κολλαγόνου σας. Απαιτεί όμως ένα προσεκτικη αποστείρωση, καθώς τρυπά το δέρμα. «Όταν γίνει σωστά, το microneedling δημιουργεί ένα μικρό τραυματισμό στο δέρμα, ο οποίος με τη σειρά του μπορεί να αυξήσει την παραγωγή κολλαγόνου και ελαστίνης, να βελτιώσει τις ουλές και τις λεπτές ρυτίδες, να μειώσει την υπερχρωματισμό και να αναζωογονήσει το δέρμα», λέει ο Lortscher. Προειδοποιεί να μην μεγαλώσει το μέγεθος της βελόνας για ταχύτερα αποτελέσματα. «Οι βαθύτερες διεισδύσεις έχουν ως αποτέλεσμα την αιμορραγία και μπορούν να προσφέρουν περισσότερη βελτίωση. Ωστόσο, πρέπει να γίνονται οι πιο επιθετικές θεραπείες στο γραφείο του ειδικού», λέει ο Lortscher.\nΑντιγήρανση στη δεκαετία των 60 και μετά\nΣτην έλευση της δεκαετίας των 60, η πιο νέα και αξιοσημείωτη ανάπτυξη είναι η αραίωση του δέρματος. Οι τοπικές θεραπείες μπορούν να συνεχίσουν να καταπολεμούν τις λεπτές γραμμές και την υπερχρωματισμό και να συμβάλλουν στη βελτίωση της σταθερότητας και της υφής. Αλλά ο Λόρτσερ προειδοποιεί ότι δεν αρκούν για να καταπολεμήσουν την χαλάρωση λόγω του χαμένου όγκου στο πρόσωπο. Ο Lortscher συμβουλεύει να τονιστεί ο ιστός κάτω από το χαλαρό δέρμα με ενέσεις, οι οποίες αποκαθιστούν το περίγραμμα που έχει χαθεί, παρέχοντας κάποια ανύψωση υποστηρίζοντας το υπερκείμενο δέρμα, λέει.